ΔΗΛΩΣΗ ΥΜΑ-Θ κ. ΝΙΚΟΥ ΤΣΙΑΡΤΣΙΩΝΗ ΓΙΑ ΤΟ ΑΠΟΤΕΛΕΣΜΑ ΤΗΣ ΕΛΛΗΝΙΚΗΣ ΥΠΟΨΗΦΙΟΤΗΤΑΣ ΤΗΣ EXPO 2008 | Υ.ΜΑ.Θ.\nΑρχική Δελτία Τύπου ΔΗΛΩΣΗ ΥΜΑ-Θ κ. ΝΙΚΟΥ ΤΣΙΑΡΤΣΙΩΝΗ ΓΙΑ ΤΟ ΑΠΟΤΕΛΕΣΜΑ ΤΗΣ ΕΛΛΗΝΙΚΗΣ ΥΠΟΨΗΦΙΟΤΗΤΑΣ ΤΗΣ...\nΔΗΛΩΣΗ ΥΜΑ-Θ κ. ΝΙΚΟΥ ΤΣΙΑΡΤΣΙΩΝΗ ΓΙΑ ΤΟ ΑΠΟΤΕΛΕΣΜΑ ΤΗΣ ΕΛΛΗΝΙΚΗΣ ΥΠΟΨΗΦΙΟΤΗΤΑΣ ΤΗΣ EXPO 2008\nΟ Υπουργός Μακεδονίας – Θράκης κ. Νίκος Τσιαρτσιώνης, σχετικά με την έκβαση της υποψηφιότητας της Θεσσαλονίκης για την EXPO 2008 και τις επικρίσεις για το αποτέλεσμα, προέβη στην ακόλουθη γραπτή δήλωση:\n«Πριν από μερικές ημέρες, η Θεσσαλονίκη έδωσε τη δική της μάχη στο Παρίσι διεκδικώντας τη διοργάνωση της Παγκόσμιας Έκθεσης EXPO 2008. Ήταν μία σκληρή μάχη με δύο πολύ δυνατούς αντιπάλους. Η προσπάθεια έγινε σε δύο επίπεδα. Το ένα, το τεχνοκρατικό, περιελάμβανε την προετοιμασία – παρουσίαση της πρότασης και το άλλο αφορούσε το διπλωματικό πεδίο.\nΗ πρόταση της Θεσσαλονίκης για την EXPO 2008 δεν έγινε αποδεκτή. Παρά την τεχνοκρατική αρτιότητα της ανάλυσης του θέματος, την πολύ καλά δομημένη επιχειρηματολογία και την εκπληκτική παρουσίαση, που κέρδισε τις εντυπώσεις ακόμη και των ξένων αντιπροσωπειών, υπερίσχυσε τελικά η ισπανική πρόταση.\nΤα κριτήρια που επηρέασαν καθοριστικά την ψηφοφορία, ήταν εκείνα των σχέσεων, των ισορροπιών και των συσχετισμών στο διεθνές σκηνικό, εκεί όπου η μη ενεργοποίησή μας μέχρι το Μάρτιο του 2004, δημιούργησε ένα δυσαναπλήρωτο κενό.\nΗ Θεσσαλονίκη με αυτοπεποίθηση και αισιοδοξία, έχοντας καταγράψει μία εξαιρετική παρουσία στις 95 χώρες-μέλη του Διεθνούς Γραφείου Εκθέσεων (ΒΙΕ) και αξιοποιώντας την πολύτιμη εμπειρία της, θα καταθέσει εκ νέου την υποψηφιότητά της για τη διοργάνωση της EXPO 2012.\nΆλλωστε, η διεθνής πρακτική δείχνει ότι κάθε υποψηφιότητα απαιτεί και το δικό της χρόνο “ωρίμανσης”. Οι Ολυμπιακοί Αγώνες δόθηκαν στην Ελλάδα στη δεύτερη προσπάθεια. Στο Συμβούλιο Ασφαλείας η Ελλάδα έγινε μέλος παμψηφεί, μετά από δύο αποτυχημένες ψηφοφορίες.\nΗ νέα αυτή προσπάθεια θα απαιτήσει εμμονή στο στόχο, σωστή κατανομή ρόλων, συλλογικότητα, συνεχή και μεθοδική δουλειά.\nΔε θέλησα, ούτε μετά το αποτέλεσμα, να ασχοληθώ με το παρελθόν και με το τι έπραξε ο καθένας, θεωρώντας ότι αυτό δεν ωφελεί σε τίποτα, καθώς μπροστά μας ανοίγεται μία νέα προσπάθεια.\nΕίναι άδικο, όμως, να ασκούνται τέτοιου είδους κριτικές από εκείνους που θα όφειλαν, πρωτίστως σήμερα, να κάνουν μόνον την αυτοκριτική τους απέναντι στην πόλη.\nΑπό το Φεβρουάριο του 1999, όταν ο τότε πρωθυπουργός ανακοίνωνε τη διεκδίκηση της EXPO 2008 μέχρι σήμερα το Μάρτιο του 2004, πέρασαν 5 χρόνια.\nΠοια ήταν η ενεργοποίηση της χώρας μας στο διεθνές σκηνικό για την προσέλκυση ψήφων, όταν ήταν γνωστό ότι όλα θα παίζονταν, τελικά, σε αυτό το πεδίο; Μόνον μία και μοναδική ψήφος, πέραν της Ελλάδας και της Κύπρου, είχε εξασφαλισθεί.\nΑυτό ήταν (από κάποιους) το «φαβορί» που μας παραδόθηκε τον Μάρτιο του 2004. Και σ’ αυτού του μεγέθους την «ήττα» και την «ταπείνωση» βαδίζαμε ολοταχώς.\nΣτους επόμενους μήνες, με πολύ κόπο, σε ένα τελείως αρνητικό διεθνές περιβάλλον στο οποίο οι πάντες είχαν δεσμευθεί από τις άλλες δύο υποψήφιες χώρες, η Ελλάδα απέσπασε τελικώς 12 ψήφους.\nΚαι για να αντιληφθεί κανείς το μέγεθος των δυσκολιών, αλλά και των προσπαθειών που έγιναν σ’ αυτό το μικρό διάστημα, πρέπει να γνωρίζει ότι πριν από δύο χρόνια, στην αντίστοιχη ψηφοφορία για την EXPO 2010, η Πολωνία έλαβε 2 ψήφους, το Μεξικό 8 και η Ρωσία 12!\nΝα ρωτήσει κανείς, γιατί στα 5 χρόνια προετοιμασίας των Ολυμπιακών Αγώνων δεν αξιοποιήσαμε τις επαφές μας με τη διεθνή κοινότητα για να ζητήσουμε και να εξασφαλίσουμε τη στήριξη της υποψηφιότητάς μας;\nΝα ρωτήσει γιατί δεν αξιοποιήσαμε ούτε την Ελληνική Προεδρία στην Ε.Ε. το 1ο εξάμηνο του 2003;\nΝα ρωτήσει γιατί δεν είχε ενημερωθεί αναλυτικά καμία ελληνική πρεσβεία στο εξωτερικό;\nΝα ρωτήσει γιατί δεν έγινε καμία διπλωματική αποστολή από το ΥΠ.ΕΞ. για τη στήριξη της υποψηφιότητάς μας;\nΚαι σε όλα αυτά, ποια ήταν η συνεισφορά της αξιωματικής αντιπολίτευσης, όταν, εδώ και μήνες, ενώ είχε ενημερωθεί και της είχε ζητηθεί να ενεργοποιηθεί, μέσω των Σοσιαλιστικών Κομμάτων στις χώρες-μέλη του ΒΙΕ;\nΉταν μία επιστολή στους 46 ηγέτες – πρωθυπουργούς των Σοσιαλιστικών Κομμάτων κυριολεκτικά στο «παρά πέντε», ακριβώς πέντε ημέρες πριν την τελική ψηφοφορία, όταν δεν μπορούσε πλέον να έχει κανένα αποτέλεσμα.\nΓια όλα τα παραπάνω, οι υπόλογοι δεν μπορούν να κάνουν τους επικριτές. Η σιωπή θα ήταν ίσως η πιο «έξυπνη» και «ανώδυνη» στάση, αλλά και η ελάχιστη οφειλόμενη συγνώμη για τη Βόρεια Ελλάδα και τη Θεσσαλονίκη.\nΟ χρόνος και η νέα στόχευση για την EXPO 2012 δίνει σε όλους την ευκαιρία να αναθεωρήσουν τη στάση τους.\nΘέλω και πάλι να ευχαριστήσω, από βάθος καρδιάς, όλους όσοι συμμετείχαν στη διαμόρφωση αυτής της εξαιρετικής πρότασης – παρουσίασης. Αυτούς που προηγήθηκαν και αυτούς που ακολούθησαν και, κυρίως, τους ανώνυμους και επώνυμους πολίτες, μέσα και έξω από τη χώρα, οι οποίοι στρατεύθηκαν με πολύ μεράκι σε αυτή τη συλλογική προσπάθεια της Θεσσαλονίκης και της Ελλάδας.\nΘέλω να τους πω ότι κάναμε γνωστή τη Θεσσαλονίκη και με εξαιρετικές παρουσιάσεις και δομημένη επιχειρηματολογία μεταφέραμε το υψηλό μήνυμά της σε 95 χώρες, αποκτώντας έτσι μία πολύτιμη εμπειρία, η οποία αποτελεί και ισχυρή παρακαταθήκη για κάθε μελλοντική προσπάθειά μας.\nΗ νέα αυτή προσπάθεια αρχίζει σήμερα. Αν δώσουμε όλοι τον καλύτερό μας εαυτό, είναι βέβαιο ότι θα πετύχουμε».\nΠροηγούμενο άρθροΟ ΥΜΑ-Θ Κ. ΝΙΚΟΣ ΤΣΙΑΡΤΣΙΩΝΗΣ ΠΑΡΑΒΡΕΘΗΚΕ ΣΤΑ ΕΓΚΑΙΝΙΑ ΤΗΣ ΠΑΡΑΚΑΜΨΗΣ ΚΑΣΤΑΝΙΑΣ ΕΠΙ ΤΗΣ ΕΓΝΑΤΙΑΣ ΟΔΟΥ\nΕπόμενο άρθροΠΡΟΓΡΑΜΜΑ ΥΠΟΥΡΓΟΥ ΜΑΚΕΔΟΝΙΑΣ-ΘΡΑΚΗΣ Κ. ΝΙΚΟΥ ΤΣΙΑΡΤΣΙΩΝΗ 24/12/2004


Being | 7 τροφές για ήσυχο ύπνο και όνειρα γλυκά\n7 τροφές για ήσυχο ύπνο και όνειρα γλυκά\n5 Posted by Being - February 1, 2016 - Nutrition\nΌσο κουρασμένοι και να είμαστε, όσο και αν αισθανόμαστε ότι θέλουμε να κοιμηθούμε, η υπερένταση ή κάποιες ανησυχίες μας, μας προκαλούν την αυπνία. Η διατροφή μας, παίζει σημαντικό ρόλο στην λειτουργία του οργανισμού μας, ακόμα και το βράδυ. Υπάρχουν τροφές που είναι ικανές να μας «υπνωτίσουν» και να λειτουργήσουν ως φυσική πηγή «ηρεμιστικού».\nΠροσθέστε λίγο μέλι σε ζεστό γάλα ή τσάι βοτάνων λίγες ώρες πριν πάτε στο κρεβάτι. Αυτή η μικρή δόση μελιού θα μειώσει τα επίπεδα της ορεξίνης, η οποία προκαλεί την εγρήγορση.\nΟι μπανάνες είναι πλούσιες σε κάλιο, ενώ περιέχουν μαγνήσιο αλλά και τρυπτοφάνη κάνοντας την ένα ηρεμιστικό φρούτο.\nΔεν είναι τυχαίο ότι μεγαλώσαμε πίνοντας γάλα κάθε βράδυ, πριν κοιμηθούμε. Έιναι γεγονός, πως ένα ποτήρι ζεστό γάλα, βοηθάει να κοιμηθούμε καλύτερα.\nΜια χούφτα καρύδια, βοηθάει στην ενίσχυση των επιπέδων σεροτονίνης, ενώ είναι μια εξαιρετική πηγή μαγνησίου και τρυπτοφάνη. Καρύδια, σπόροι λιναριού, σπόροι κολοκύθας, και ηλιόσποροι περιέχουν τα στοιχεία που τα μετατρέπουν σε φυσικά ηρεμιστικά.\nΤα κεράσια είναι πλούσια σε μελατονίνη, ενώ σε μια πρόσφατη μελέτη διαπιστώθηκε ότι η τακτική κατανάλωση χυμού κερασιού ή κερασιών μπορούν να βοηθήσουν τα άτομα με αϋπνία να αποκτήσουν ένα ήσυχο ύπνο.\nΜια κούπα χαμομήλι πριν έχει καταπραϋντικές επιδράσεις, και πίνοντας ένα ζεστό φλιτζάνι πριν τον ύπνο θα σας βοηθήσει να αποκοιμηθείτε.\nΤα αυγά είναι επίσης μια καλή πηγή τρυπτοφάνης. Ένα βραστό αυγό μαζί με ένα φλιτζάνι τσάι ή ένα αυγό ποσέ σε ψωμί ολικής άλεσης είναι ένας καλός συνδυασμός τόσο να κοιμηθείτε σαν πουλάκι, όσο να χορτάσετε κιόλας.\n« Previous PostΜου έχω εμπιστοσύνη; Next Post »Running: Συνδύασε τεχνική και καύση λίπους


Νοέμβριος 2021 – Newsletter – StarsUnity\nΟ Νοέμβριος αστρολογικά φαίνεται αρκετά έντονος, αφού, μέσα στο πρώτο εικοσαήμερο του θα σχηματιστούν κάποιες δύσκολες όψεις που θα ενεργοποιήσουν το τετράγωνο Κρόνου/Ουρανού, με αποτέλεσμα να πιέζονται οι σταθεροί Ταύροι, Σκορπιοί, Λέοντες και Υδροχόοι τέλους 1ου και αρχών 2ου δεκαημέρου. Το διάστημα αυτό θα ενταθούν και σε κοινωνικό επίπεδο προβλήματα οικονομικά και περιορισμοί, πιθανόν λόγω των μέτρων για την πανδημία. Στις 19/11, έχουμε και την Έκλειψη Σελήνης στον άξονα Σκορπιού/Ταύρου. Το τελευταίο δεκαήμερο του μήνα φαίνεται να ομολοποιούνται κατά πολύ οι εντάσεις των προηγούμενων ημερων, με θετικές εξελίξεις για κάποιους, ιδιαίτερα σε αισθηματικά, μια και η Αφροδίτη από τον Αιγόκερω θα βρίσκεται σε εξάγωνο με τον Άρη, για αρκετές μέρες, θετική για Αιγόκερους και Σκορπιούς, ενώ στο τέλος του μήνα θα σχηματίσει παράλληλα καλή όψη και με τον Ποσειδώνα.\nΑς δούμε αναλυτικά τις όψεις και τις αλλαγές θέσεων πλανητών,,.\nΕρμής τρίγωνο με Δία (1/11).\nΕπηρεάζει το 3ο δεκαήμερο των ζωδίων του αέρα και ευνοεί σε τυχερές συζητήσεις και ξεκινήματα επαγγελματικά και όχι μόνο. Η όψη έχει ξαναγίνει τον προηγούμενο μήνα με τον Ερμή ανάδρομο, οπότε ίσως τώρα ξεκινήσει κάτι που είχε συζητηθεί τότε, με πολύ ευνοϊκά αποτελέσματα.\nΕρμής τετράγωνο με Πλούτωνα (2/11).\nΕπίσης έχει ξαναγίνει τον περασμένο μήνα με τον Ερμή ανάδρομο, φέρνει κάποιες εμμονές και δυσκολίες στα Παρορμητικά του 3ου δεκαημέρου (Κριούς, Καρκίνους, Ζυγούς, Αιγόκερους).\nΝέα Σελήνη στο Σκορπιό (4/11).\nΓίνεται στη 12η 40′ του Σκορπιού, σε ακριβείας αντίθεση με τον Ουρανό και σε τετράγωνο με Κρόνο. Είναι αρκετά δύσκολη, με εμπόδια, ανατροπές και υποχρεώσεις για σταθερούς του 1ου και 2ου δεκαημέρου που επηρεάζονται. Σηματοδοτεί ένα δύσκολο 15θήμερο που θα ακολουθήσει, για τα συγκεκριμένα ζώδια όπου θα χρειαστεί προσοχή και ψυχραιμία. Παρόλα αυτό, το κλειδί είναι η σκληρή δουλειά που ζητάει ο Κρόνος από την κορυφή του ταυ-τετραγώνου, η αφοσίωση στους προσωπικούς στόχους.\nΕρμής εξάγωνο Αφροδίτη (5/11).\nΕίναι μια πολύ καλή όψη που φέρνει ευκαιρίες για όμορφες συζητήσεις και ευχάριστες εξελίξεις για Ζυγούς και Τοξότες των τελευταίων ημερών.\nΑφροδίτη στον Αιγόκερω (5/11/21-5/3/2022).\nΜια αλλαγή που θα παραμείνει για τέσσερις μήνες, λόγω της αναδρομής της Αφροδίτης (19/12/21-29/1/2022) από την 26η έως την 11η μοίρα. Η Αφροδίτη στον Αιγόκερω θα ευνοήσει τα ζώδια της Γης και του Νερού, ιδιαίτερα Αιγόκερους, Καρκίνους και Παρθένους στα αισθηματικά. Την περίοδο της αναδρομής, θα φέρει πολλές επανασυνδέσεις στα συγκεκριμένα ζώδια ή Ωροσκόπους. Θα σχηματίσει σύνοδο με τον Πλούτωνα, που σηματοδοτεί έντονα πάθη, ενώ μέσα σε αυτό το μήνα θα σχηματίσει καλές όψεις με Άρη, Ουρανό και Ποσειδώνα.\nΕρμής στο Σκορπιό (6-24/11).\nΟ Ερμής στο Σκορπιό βοηθά στην εμβάθυνση και την έρευνα. Θα βοηθήσει τα ζώδια του Νερού (Καρκίνους, Σκορπιού, Ιχθύες), ενώ θα κινητοποιήσει τα σταθερά με τις δύσκολες όψεις που θα σχηματίσει με Κρόνο και Ουρανό.\nΕρμής σύνοδο με Άρη και τετράγωνο με Κρόνο (10/11).\nΜια πολύ δύσκολη μέρα που χρειάζεται προσοχή στις κινήσεις, ιδιαίτερα των σταθερών (Ταύροι, Σκορπιοί, Λέοντες, Υδροχόοι) του 1ου δεκαημέρου. Να μην κάνετε κάτι εκείνη την ημέρα εαν μπορείτε να το αποφύγετε και να αποφύγετε εντάσεις και διαπληκτισμούς, παρόλο που δεν θα είναι και τόσο εύκολο, χρειάζεται ψυχραιμία.\nΉλιος τρίγωνο Ποσειδώνας (12/11).\nΜια καλή όψη που φέρνει ιδεαλισμό και όμορφα συναισθήματα, ενώ βοηθάει στην τέχνη και την πνευματικότητα. Επηρεάζονται οι αρχές του 3ου δεκαημέρου των ζωδίων του Νερού (Καρκίνοι, Σκορπιοί, Ιχθύες).\nΕρμής αντίθεση Ουρανός (13/11).\nΕπηρεάζονται οι αρχές του 2ου δεκαημέρου των σταθερών (Ταύροι, Σκορπιοί, Λέοντες, Υδροχόοι), με κάποιες ανατροπές και εμπόδια. Ίσως υπάρξουν αλλαγές σχεδίων και χρειάζεται πάλι προσοχή στις κινήσεις και τα λόγια.\nΉλιος τετράγωνο Δίας (15/11).\nΦέρνει κάποιες υπερβολές και αισιοδοξία σε Ταύρους, Σκορπιούς, Λέοντες, Υδροχόους του 3ου δεκαημέρου. Γενικά δε φέρνει δυσκολίες μόνο λόγω υπερβολών.\nΉλιος εξάγωνο Πλούτωνας (16/11).\nΜια όψη που φέρνει ευκαιρίες επίτευξης και σταθερότητας σε Σκορπιούς και Αιγόκερους του 3ου δεκαημέρου.\nΆρης αντίθεση Ουρανός (17/11).\nΜε αυτή τη δύσκολη όψη τελειώνουν και οι ενεργοποιήσεις του Κρόνου/Ουρανού. Χρειάζεται προσοχή στα σταθερά (Ταύρους, Σκορπιούς, Λέοντες, Υδροχόους), του 2ου δεκαημέρου, μπορεί να φέρει ανατροπές, εκρήξεις και διασπάσεις.\nΕρμής τρίγωνο Ποσειδώνας (18/11).\nΕυνοεί τα ζώδια του Νερού του 3ου δεκαημέρου, με ευχάριστες εξελίξεις, ηρεμία και γαλήνη. Φέρνει έμπνευση και διαίσθηση.\nΑφροδίτη τρίγωνο Ουρανός (19/11).\nΑυτή η όψη ευνοεί στα αισθηματικά των ζωδίων της Γης, με ξαφνικές γνωριμίες ή ξαφνικά γεγονότα στις σχέσεις. Αλλαγές και ανανέωση.\nΠανσέληνος και Έκλειψη Σελήνης στην 27η μοίρα Σκορπιού/Ταύρου (19/11).\nΗ Έκλειψη αυτή της Σελήνης επηρεάζει τα ζώδια του σταθερού σταυρού του 3ου δεκαημέρου (Ταύροι, Λέοντες, Σκορπιοί, Υδροχόοι). Είναι η στιγμή της κορύφωσης κάποιων γεγονότων που ξεκίνησαν με τη νέα Σελήνη, αλλά και της ολοκλήρωσης κάποιων πραγμάτων με το τελείωμά τους. Μπορεί να αφορά οικονομικά θέματα ή αναγκών και επιθυμιών, λόγω του άξονα Ταύρου/Σκορπιού. Βρίσκεται σε τετράγωνο με το Δία και τρίγωνο με Πλούτωνα, που σημαίνει ότι θα λειτουργήσει ευνοϊκά, με τύχη και υπερβολές.\nΕρμής τετράγωνο Δίας και εξάγωνο Πλούτωνας (21/11).\nΠολύ καλές προοπτικές, αισιοδοξία και τύχη, με τον Ερμή να σχηματίζει όψη με το Δία, επηρεάζοντας το 3ο δεκαήμερο των σταθερών, ενώ το εξάγωνο με τον Πλούτωνα δίνει ευκαιρίες σε Σκορπιούς και Αιγόκερους του 3ου δεκαημέρου, για επιτυχίες, εσωτερική δύναμη και ηρεμία.\nΉλιος στον Τοξότη (22/11-22/12)\nΟ Ήλιος περνάει στον Τοξότη και στο εξής ευνοούνται τα ζώδια της Φωτιάς (Κριοί, Λέοντες, Τοξότες) και φωτίζεται ο τομέας του προσωπικού χάρτη που καταλαμβάνει το ζώδιο του Τοξότη. Γενικότερα υπάρχει μεγαλύτερη αισιοδοξία και εξωστρέφεια, με έμφαση στην ανώτερη γνώση.\nΕρμής στον Τοξότη (24/11-13/12).\nΈνας ακόμα προσωπικός πλανήτης στο αισιόδοξο και τυχερό ζώδιο του Τοξότη, βοηθά τα ζώδια της Φωτιάς και του Αέρα, στις επικοινωνίες και τις επαφές.\nΉλιος σύνοδο Ερμής (28/11).\nΕυνοεί τις επικοινωνίες και τις μετακινήσεις και ευνοεί το 1ο δεκαήμερο των ζωδίων της Φωτιάς και του Αέρα. Φέρνει υποκειμενικότητα στη σκέψη.\nΆρης τρίγωνο Ποσειδώνας (29/11).\nΕυνοεί τα ζώδια του Νερού του 3ου δεκαημέρου, σε ιδεαλισμό και ρομαντισμό και επιτυχίες.\nΉλιος και Ερμής εξάγωνο με Κρόνο (29-30/11).\nΕυκαιρίες σταθεροποίησης σε επαγγελματικά κυρίως αλλά και γενικά στις υποθέσεις Τοξοτών και Υδροχόων του 1ου δεκαημέρου.\nΑφροδίτη εξάγωνο Ποσειδώνας (30/11).\nΜια πολύ καλή όψη για τα αισθηματικά Αιγόκερων και Ιχθύων των αρχών του 3ου δεκαημέρου. Φέρνει ευκαιρίες για ρομαντισμό και συναισθηματική εκπλήρωση. Σε συνδυασμό και με την προηγούμενη όψη του Άρη με τον Ποσειδώνα, ο μήνας κλείνει με ένα πολύ ευνοϊκό κλίμα για τα αισθηματικά κάποιων ζωδίων.\nCategorized as Astrology - Επικαιρότητα Tagged Αστρολογικός Νοέμβριος, Νοέμβριος 2021, Monthly newsletter


Being | Συμπληρώματα διατροφής: Πόσα και ποια χρειάζομαι;\nΣυμπληρώματα διατροφής: Πόσα και ποια χρειάζομαι;\n5 Posted by Being - November 10, 2014 - Nutrition\nΑς ξεκινήσουμε με το τι είναι τα συμπληρώματα διατροφής!\nΣυμπλήρωμα διατροφής ορίζεται το προϊόν, προστιθέμενο στη συνολική διατροφή, το οποίο περιέχει τουλάχιστον ένα από τα εξής συστατικά : βιταμίνες, ανόργανα συστατικά, βότανα, αμινοξέα, μεταβολίτες, αποστάγματα ή συνδυασμό των παραπάνω συστατικών. Ένα συμπλήρωμα διατροφής δεν μπορεί να παρουσιάζεται ως συμβατική τροφή, που μπορεί να αντικαταστήσει ένα φυσιολογικό γεύμα. Θα πρέπει να χρησιμοποιούνται για να διορθώσουν την ανεπάρκεια κάποιας συγκεκριμένης θρεπτικής ουσίας.\nΜια κατηγορία ανθρώπων που συνήθως χρειάζονται συμπληρώματα διατροφής είναι οι αθλητές και αυτό γιατί έχουνε μεγαλύτερες ανάγκες σε ορισμένα θρεπτικά συστατικά. Για παράδειγμα, κάποιος που κάνει άσκηση με βάρη χρειάζεται πρωτεΐνη από 1,2 έως 2 γρ. ανα κιλό σωματικού βάρους. Δηλαδή κάποιος που ζυγίζει 70 κιλά πρέπει να τρώει 140 γρ πρωτεΐνη ημερησίως. Πόσο κοτόπουλο, ή πόσο τόνο μπορεί να φάει κάποιος για να φτάσει να παίρνει 140 γρ. πρωτεΐνη κάθε μέρα; Η απάντηση είναι ‘αρκετό’.\nΆλλες καταστάσεις που χορηγούνται διατροφικά σκευάσματα είναι οι αναιμίες, που αναλόγως τον τύπο της ο γιατρός μπορεί να χορηγήσει σίδηρο, φυλλικό οξύ ή/και Β12. Μην ξεχνάμε ότι σε περίπτωση λήψης συμπληρωμάτων σιδήρου, πρέπει πάντα να λαμβάνεται βιταμίνη C, είτε με μια πορτοκαλάδα, είτε με χυμό από λεμόνι, ή ακόμη και κάψουλες. Σε άλλες περιπτώσεις που πρέπει να λαμβάνονται συμπληρώματα, είναι κατά την εγκυμοσύνη και πιο συγκεκριμένα ανάλογα με το στάδιο της, θα πρέπει να λαμβάνεται προληπτικά σίδηρος και φυλλικό οξύ. Μεγάλη προσοχή στην βιταμίνη Α, που θα πρέπει να αποφεύγεται σε υψηλές δόσεις κατά την διάρκεια της εγκυμοσύνης, καθώς είναι τοξική και μπορεί να βλάψει το έμβρυο.\nΕπίσης , ορισμένες γυναίκες κατά την εμμηνόπαυση, οι οποίες έχουν διαγνωστεί με οστεοπόρωση, ή κάποιες με οστικά προβλήματα, προληπτικά θα πρέπει να λαμβάνουν σκευάσματα ασβεστίου που συνοδεύονται με βιταμίνη D, καθώς απορροφάται καλύτερα. Η έκθεση στον ήλιο αντικαθιστά τις ανάγκες σε βιταμίνη D, καθώς καλύπτονται μέσω της σύνθεσης της στην επιδερμίδα με την βοήθεια της υπεριώδους ακτινοβολίας.\nΣυνοπτικά μερικά από τα πιο ευρέως χρησιμοποιούμενα συμπληρώματα διατροφής\nΠρωτεΐνη: Η πρωτεΐνη είναι το δομικό συστατικό των μυών και είναι απαραίτητη για τη μυϊκή ανάπτυξη των ασκουμένων. Ακόμα και κάποιος που κάνει δίαιτα μπορεί να χρησιμοποιήσει την πρωτεΐνη όχι για να φτιάξει νέο μυϊκό ιστό, αλλά για να διατηρήσει και να μην μειώσει τον ήδη υπάρχοντα. Η συνήθης μορφή της πρωτεΐνης είναι σε σκόνη και είναι η πρωτινή ορού γάλακτος. Με λίγα λόγια είναι φιλτραρισμένο γάλα σε σκόνη όπου αφαιρούνται οι υδατάνθρακες και τα λίπη και μένουν οι πρωτεΐνες. Οι πρωτεΐνες χωρίζονται κυρίως σε 2 μεγάλες κατηγορίες στην πρωτεΐνη γράμμωσης και στην πρωτεΐνη όγκου.\nΠρωτεΐνη γράμμωσης: Η πρωτεΐνη γράμμωσης ή ‘καθαρή πρωτεΐνη’ χαρακτηρίζεται από υψηλή περιεκτικότητα σε πρωτεΐνη (>80%) και χαμηλή περιεκτικότητα σε υδατάνθρακες και λίπη. Χρησιμοποιείται συνήθως όταν κάποιος θέλει να αποκτήσει καλογυμνασμένο σώμα με χαμηλά ποσοστά λίπους έτσι ώστε να φαίνεται το σχήμα και η δομή των μυών του κάτω από το δέρμα του.\nΠρωτεΐνη όγκου: Η πρωτεΐνη όγκου χαρακτηρίζεται από χαμηλή περιεκτικότητα σε πρωτεΐνη (<30%) και υψηλή ποσότητα υδατανθράκων (>60%). Χρησιμοποιείται κατά κύριο λόγο από άτομα που θέλουν να βάλουν μυϊκή μάζα και να σχηματίσουν γεμάτους μύες, καλοσχηματισμένο και ογκώδες σώμα.\nΑμινοξέα: Τα αμινοξέα είναι το δομικό συστατικό των πρωτεϊνών. Στον οργανισμό σχηματίζονται με τη διάσπαση των πρωτεϊνών, μια αρκετά θερμιδογόνο διαδικασία. Σκεφτείτε ότι για την χώνεψη ενός αυγού από τον οργανισμό χρειάζονται περίπου όλες οι θερμίδες που παίρνουμε από το αυγό. Η λήψη των αμινοξέων σε συμπλήρωμα μας βοηθάει να αποφύγουμε την δαπανηρή διαδικασία διάσπασης των πρωτεϊνών. Έτσι τα αμινοξέα μπορούν να μας βοηθήσουν εάν ληφθούν πριν, κατά τη διάρκεια ή αμέσως μετά την άσκηση (με άδειο πάντα στομάχι).\nΚρεατίνη: Ένας άντρας που ζυγίζει 70 κιλά έχει στο σώμα του αποθηκευμένη περίπου 120 γρ. κρεατίνη. Το 95% του συνόλου της πρωτεΐνης βρίσκεται στους σκελετικούς μύες. Το 35% βρίσκεται στον οργανισμό σε ελεύθερη μορφή ως κρεατίνη, και το υπόλοιπο ως φωσφοκρεατίνη. Όπως και το γλυκογόνο, η φωσφοκρεατίνη παραμένει στους μύες μέχρι να χρησιμοποιηθεί σε άσκηση υψηλής έντασης. Τα επίπεδα της κρεατίνης στους μύες εξαρτώνται από τη δίαιτα, την ηλικία και τις μυϊκές ίνες. Η ημερήσια κατανάλωση κρεατίνης από τον οργανισμό είναι περίπου 2γρ., τα οποία πρέπει να αντικατασταθούν από τη διατροφή ή να συντεθούν από τον οργανισμό.\nΤέλος , ο μέσος καταναλωτής οφείλει να είναι πολύ προσεκτικός πριν την αγορά κάποιου διατροφικού σκευάσματος και να μην γίνεται θύμα του μάρκετινκ μεγάλων φαρμακοβιομηχανιών, που πασχίζουν να πουλήσουν τα προϊόντα τους. Συνίσταται να συμβουλεύεται κάποιον ειδικό και έπειτα να προβεί σε οποιαδήποτε ενέργεια. Εφόσον αποφασιστεί ότι χρειάζεται μια τέτοια αγορά, καλό θα ήταν να αγοράζει κυρίως φυτικά σκευάσματα και να είναι ελεγμένα από τον ΕΟΦ . Τέλος, ακολουθώντας μια σωστή διατροφή, η οποία θα περικλύει όλες τις ομάδες τροφίμων, καθώς επίσης 5-6 μερίδες φρούτων και λαχανικών, ένας υγιής ενήλικας με μέση φυσική δραστηριότητα, μπορεί να καλύψει τις ανάγκες του σε θρεπτικά συστατικά.\nαθλητισμόςάσκησηγράμμωσηδιατροφήΜαρία Μαρούγκαπρωτείνησυμπληρώματασυμπληρώματα διατροφής\n« Previous PostΑνθρακούχο νερό ή σόδα; Next Post »Ο καφές προφυλάσσει από το σακχαρώδη διαβήτη τύπου 2


φωτογραφίες :: 2 :: left.gr\nΧριστούγεννα στο κόσμο (φωτογραφίες του Reuters)\n28 μοναδικές φωτογραφίες του Reuters, μιά βόλτα στις στολισμένες με χριστουγεννιάτικα δέντρα πρωτεύουσες του κόσμου. Από το Μεξικό, μέχρι την Εσθονία.\n28.11.2015 - 13:53\nΦωτογραφίες που τραβήχτηκαν την πιο κατάλληλη ή ακατάλληλη στιγμή... Οταν ο φακός έχει κέφια και τα «μοντέλα» τον ευνοούν κάνει... οπτικά θαύματα. Εικόνες που ξεγελούν το μάτι και φαντάζουν βγαλμένες από σενάρια επιστημονικής φαντασίας.\nΦωτογραφίες από την Αθήνα του 1960\n22.10.2015 - 11:05\nΤα σιντριβάνια της Ομόνοιας, το κοσμοπολίτικο Σύνταγμα, το πολυσύχναστο Μοναστηράκι «ζωντανεύουν» μέσα από εντυπωσιακά φωτογραφικά στιγμιότυπα. Το 1960 για πρώτη φορά η Αθήνα βγάζει φωτογραφίες με χρώμα, καθιερώνεται η μεσαία τάξη, ενώ νέα καταναλωτικά ήθη κάνουν την εμφάνισή τους στην καθημερινότητα.\nΠολύχρωμη μελαγχολία: Φθινοπωρινές εικόνες από την Ελλάδα\nΗ Ελλάδα μπορεί να ξεχωρίζει το καλοκαίρι με τον ήλιο και τα καταγάλανα νερά της, τις πανέμορφες ακτές και τα ψαροχώρια της, ωστόσο και το φθινόπωρο δεν μπορεί παρά να κλέψει τις εντυπώσεις.\nO ετήσιος διαγωνισμός του National Geographic δέχεται φωτογραφίες που θα συμμετέχουν στο διαγωνιστικό κομμάτι από την 1η Σεπτεμβρίου και μέχρι τις 16 Νοεμβρίου 2015. Οι συμμετοχές και φέτος, όπως κάθε χρόνο άλλωστε είναι πολλές και οι εικόνες εκπληκτικές σε όλες τις κατηγορίες.\nΦωτογραφίες γίνονται… πίνακες διάσημων ζωγράφων\n12.09.2015 - 09:59\nΕρευνητές από το Πανεπιστήμιο Tubingen στη Γερμανία δημιούργησαν έναν νέο αλγόριθμο ο οποίος μετατρέπει φωτογραφίες σε πίνακες ζωγραφικής. Η διαφορά με αντίστοιχους αλγόριθμους που ήδη κυκλοφορούν είναι ότι ο συγκεκριμένος κάνει τις φωτογραφίες πίνακες ζωγραφικής με βάση την τεχνοτροπία μεγάλων ζωγράφων όπως ο Vincent van Gogh και ο Pablo Picasso.\n06.09.2015 - 15:30


«Τρέχει» μεταγραφικά ο Παναθηναϊκός-Πλησιάζει ο Γουίτινγκτον | Lamia Sports\nΑρχική>Άλλα αθλήματα>«Τρέχει» μεταγραφικά ο Παναθηναϊκός-Πλησιάζει ο Γουίτινγκτον\nΟ Παναθηναϊκός είναι μια ανάσα από τον πάουερ φόργουορντ που έπαιζε στην Γαλατάσαραϊ.\nΜετά την αποκρυστάλλωση του διοικητικού σχήματος, ο Παναθηναϊκός βάζει μπρος για την ενίσχυσή του. Η τριάδα Τριαντόπουλου-Αλβέρτη-Διαμαντίδη θα μιλήσει σε συνέντευξη Τύπου, πιθανώς μέσα στην εβδομάδα, ενώ ταυτόχρονα έχει αρχίσει να κινείται ζωηρά μεταγραφικά το «τριφύλλι».\nΠέραν του Μάρκους Φόστερ που θεωρείται κλεισμένος και θα καλύψει τη θέση του βασικού παίκτη στη θέση «2», οι «πράσινοι» είναι κοντά στην απόκτηση του Γκρεγκ Γουίτινγκτον. Ο 27χρονος πάουερ φόργουορντ (2,06μ.) προορίζεται για να καλύψει το κενό του Ντεσόν Τόμας που αποχωρεί. Είναι ένας πιο ψηλός και αθλητικός παίκτης από τον προκάτοχό του, με καλό σουτ και πιο… οικονομικό πακέτο. Δεν είναι τόσο ικανός στο παιχνίδι στο ποστ, αλλά προτιμά να παίζει με πρόσωπο και είναι καλύτερος αμυντικός από τον Τόμας. Φέτος είχε 12,5 (74,1% βολές, 57,1% δίποντα, 38,4% τρίποντα), 6,4 ριμπάουντ, 1,5 ασίστ και 1,3 κλεψίματα σε 25:49 ανά αγώνα στο Eurocup.\nΑπό εκεί και πέρα, στόχος είναι η απόκτηση ενός βασικού γκαρντ, που ίσως είναι και η πιο ακριβή προσθήκη. Ο Λορέντζο Μπράουν είναι ο πρώτος στόχος, αλλά όχι εύκολος καθώς διεκδικείται και από άλλες ομάδες. Οι «πράσινοι» θα πάρουν, πιθανότατα, έναν ακόμη ξένο γκαρντ, όπως και ένα αθλητικό πεντάρι (όχι τον Λάντρι Νόκο που «έκλεισε» στον Ερυθρό Αστέρα). Από την ελληνική αγορά, κλεισμένος θεωρείται ο Λεωνίδας Κασελάκης που θα είναι το back up του Ιωάννη Παπαπέτρου στο «3», ενώ εφόσον ανανεώσει ο Νίκος Παππάς θα πλαισιώσει τους ξένους και πιθανώς δύο εκ των Μποχωρίδη, Αθηναίου και Καλαϊτζάκη στην περιφέρεια.\nΟλυμπιακοί Αγώνες – Άρση βαρών: Ο Πύρρος Δήμας έριξε γροθιά στον τοίχο όταν ακυρώθηκε αθλήτριά του


Η εθνική φαινόταν ατελείωτη μπροστά μας. Οι ζώνες κρατούσαν τα σώματά μας ασφαλή, στη θέση τους. Οι αερόσακοι ήταν το Plan B\nΤης Ελένης Χελιώτη (www.darkcaffeinematter.blogspot.com)\nΗ Νεφέλη είχε κατέβει να πάρει καφέ και κάτι γλυκό που της είχα ζητήσει. Εγώ έστριβα ένα τσιγάρο και την περίμενα. Άνοιξε την πόρτα του αυτοκινήτου, την ώρα που εγώ είχα χαθεί σε σκέψεις του προηγούμενου ταξιδιού που είχα κάνει.\n«Αχ, ρε Νεφέλη», της είπα ενοχλημένη.\n«Δανάη, δεν μας παρατάς; Φάε το κρουασάν σου και ηρέμησε λίγο. Έχεις πάθει ψύχωση».\n«Ντόνατ δεν είχε;»\nΣε αυτό το σημείο η Νεφέλη απάντησε με μια χειρονομία εκφράζοντας τη βαθύτατη δυσαρέσκειά της στην αναισθησία μου. Γύρισα, λοιπόν, τη μίζα και φύγαμε. Η ώρα ήταν 1.37 π.μ., ο προορισμός μας ένα μικροσκοπικό χωριό της Λακωνίας και η ακατάλληλη ώρα αποτέλεσμα μιας παρορμητικής απόφασής εκ μέρους μου, και μιας θυσίας εκ μέρους της.\n«Κάνε το τσιγάρο σου πριν βγούμε εθνική, θα μας τρελάνει ο αέρας μετά», είπε η Ζαν Ντ’ Αρκ.\n«Μου φαίνεται έπρεπε να ’χες πάρει και εσύ κάτι να φας», της απάντησα.\n«Είσαι ηλίθια. Λοιπόν, ξεκίνα, σ’ ακούω».\n«Δεν είμαι έτοιμη ακόμα. Ας πούμε κάτι άλλο».\n«Δανάη, ήρθες και με απήγαγες μες στα άγρια μεσάνυχτα με τις πιτζάμες μου, μέσα στις οποίες σου πήρα κρουασάν παρεμπιπτόντως, και με σέρνεις σ’ ένα κωλοχώρι στη μέση του πουθενά. Start talking».\n«Ε όχι και κωλοχώρι το Γεωργίτσι, το μπαλκόνι του Ταΰγετου!»\n«Θα σε βαρέσω», είπε γελώντας.\nΗ Νεφέλη ήταν ένας άκρως λογικός άνθρωπος, σε σημείο που εάν δεν την ήξερες, την έλεγες και αναίσθητη. Η πλήρης αντικειμενικότητά της με κούραζε κάποιες φορές, αλλά μπορούσα να βασιστώ επάνω της ό,τι και αν συνέβαινε, και αυτό μου αρκούσε.\n«Δε θα ’ναι η πρώτη φορά», της απάντησα κοιτάζοντας μπροστά χαρούμενη που την είχα δίπλα μου.«Πώς αλλάζει η σχέση μας με τον χωροχρόνο, όταν είμαστε εν κινήσει;» τη ρώτησα μετά από λίγα λεπτά.\n«Για εκείνον είμαστε μάλλον αδιάφοροι, για εμάς αλλάζει η οπτική. Μετράμε τον χρόνο αλλιώς, όταν τον εκμεταλλευόμαστε. Εάν τώρα κοιμόμασταν δεν θα μας απασχολούσε καν, ενώ αυτή τη στιγμή είμαστε συνειδητά γνώστες της ύπαρξής του».\n«Και τι κερδίζουμε μ’ αυτή τη γνώση;»\nΕίχε σκύψει να βγάλει το μπουκαλάκι νερό απ’ τη σακούλα στα πόδια της. Δεν είχε πάρει καφέ.\n«Θες λίγο νεράκι;» με ρώτησε.\n«Σε λίγο, να τελειώσω πρώτα το τσιγάρο».\n«Με τη γνώση την ίδια τίποτα» συνέχισε, «με την πράξη κερδίζουμε και μετράμε λίγες ακόμα αναμνήσεις. Μπαίνουν στο αρχείο της ζωής μας. Λίγα χρόνια μετά θα είμαστε ευγνώμονες για αυτές».\n«Γι’ αυτό ήρθες απόψε μαζί μου;», τη ρώτησα ενώ έκανα την τελευταία τζούρα του τσιγάρου.\n«Μεταξύ άλλων, ναι».\n«Πόσες ζωές έχουμε, ρε Νεφέλη;»\n«Εάν αφαιρέσεις τα παιδικά μας χρόνια και τα βαθιά γεράματα, λιγότερες από μία».\n«Τι μας καθιστά τόσο στάσιμους, λοιπόν;»\n«Η πεποίθηση ότι έχουμε άλλες 10».\n«Και τι είναι χειρότερο; Να μένεις κολλημένος σε παλιές αναμνήσεις ή να μη φτιάχνεις καινούργιες;»\n«Να περιμένεις τις παλιές να ξανάρθουν αυτούσιες, και να πιστεύεις ότι οι καινούργιες δεν θα μπορέσουν ποτέ να είναι ισάξιες ή καλύτερες».\nΠαραμείναμε σιωπηλές μέχρι να βγούμε εθνική. Το CD που είχα βάλει από το πρωί ήταν στο 7ο τραγούδι. Ακουγόταν περισσότερο ως θόρυβος, παρά ως μουσική.\n«Θες να βάλεις κάτι άλλο;» της είπα κάποια στιγμή πριν τα πρώτα διόδια.\n«Όχι, δεν έχω διάθεση να ακούσω μουσική».\n«Γι’ αυτό λοιπόν μένουμε μετέωροι;» συνέχισα.\n«Γι’ αυτό μένουμε άεργοι. Γιατί περιμένουμε να έρθουν και ξεχνάμε ότι πρέπει να τις δημιουργήσουμε».\n«Μα ακόμα και όταν έρθουν είμαστε τόσο τυφλοί απ’ το παρόν, που τις διώχνουμε στην προσπάθεια να ζήσουμε».\nΗ εθνική φαινόταν ατελείωτη μπροστά μας. Ξεκινούσαμε τώρα την ανάβαση που θα μας έβγαζε στη σήραγγα όπου θα μπαίναμε σ’ ένα βουνό σμιλεμένο εσωτερικά. Έμοιαζε με δίοδο, ένα μονοπάτι φυγής, μια παράκαμψη χωροχρόνου. Οι ζώνες κρατούσαν τα σώματά μας ασφαλή, στη θέση τους. Οι αερόσακοι ήταν το Plan B. Η αρρωστημένη για εμάς τους αστικούς τύπους σιωπή στο κωλοχώρι, Plan C.\n«Και μετά, Δανάη;»\n«Μετά ξαναπέφτουμε για ύπνο».


Η κόκκινη μαρμελάδα και δωράκια – Συνταγές της Ασπρούλας\nΗ κόκκινη μαρμελάδα και δωράκια\nσυντάκτης Ξανθή · 9 Φεβρουαρίου 2011\nΠριν λίγες μέρες η RIRI μας έλεγε πως έφτιαξε διάφορα φαγητά και γλυκά για την κόρη της λες κι εκεί που θα πήγαινε, όπως έλεγε, δεν θα είχε να φάει!!\nΤώρα αν σας πω εγώ τι ετοιμάζω κάθε φορά που πάω Λονδίνο θα με πείτε υπερβολική!!\nΛες και στο Λονδίνο δεν έχουνε να φάνε που λέει κι ο γιος μας.\nΓια λίγες μέρες θα σας λείψω λοιπόν, σας αφήνω σε καλά χέρια όμως, στη Λίνα!!!\nΠριν φύγω θα σας δώσω μια μαρμελάδα με κόκκινα φρούτα του δάσους, την αγαπημένη της μεγάλης μας κόρης, μιας και στην αυλή του σπιτιού της στην πατρίδα της έχουν τέτοια φρούτα. Κι όχι ότι δεν υπάρχουν άπειρες στην αγορά αλλά αυτή θα είναι από τα χεράκια μου.\nΒέβαια για να βρω αυτά τα φρούτα διάνυσα αρκετά χιλιόμετρα περπατώντας στη βροχή.\nΣτο διάστημα που θα λείπω σας καλώ να μου πείτε ποια μαρμελάδα ή γλυκό του κουταλιού σας αρέσει πολύ και δεν έχετε δει μέχρι στιγμής στις αναρτήσεις μου.\nΤώρα αν μαζί με αυτό γράψετε και καμμιά μικρή επιθυμία σας για δωράκι από το Λονδίνο εγώ από εκεί που θα είμαι θα ρίχνω κλεφτές ματιές κι αν είστε καλά παιδιά όλο και κάτι θα προσπαθήσω να σας φέρω με την επιστροφή μου.\nΣας βάζω πολλά;;; τι νομίζετε έτσι θα πάρετε δωράκια;;;\nΚαι τώρα ας φτιάξουμε τη μαρμελάδα.\nΜείγμα από φραγκοστάφυλα, βύσσινα μύρτιλλα και μαύρα βατόμουρα 450γρ.\nΚόκκινα βατόμουρα 450γρ.\n(Τα φρούτα είναι κατεψυγμένα )\nΑφήνουμε τα φρούτα σε θερμοκρασία δωματίου να ξεπαγώσουν.\nΜόλις είναι έτοιμα τα βάζουμε σε μια κατσαρόλα μαζί με τη ζάχαρη ανακατεύουμε καλά και φέρνουμε σε θερμοκρασία βρασμού.\nΜε την κουτάλα του πουρέ συνθλίβουμε λίγο τα φρούτα και ξαφρίζουμε προσεκτικά.\nΣυνεχίζουμε το βράσιμο μέχρι να δέσει η μαρμελάδα και προσθέτουμε το χυμό λεμονιού.\nΟ χρόνος βρασμού αυτής της μαρμελάδας είναι πολύ μικρός περίπου 10 το πολύ 15 λεπτά.\nΜοιράζουμε σε αποστειρωμένα βάζα.\nΠροσοχή μην σας πέσει πάνω σε ρούχα δύσκολα θα ξεβάψει.\nΜπορείτε να τη χρησιμοποιήσετε στο πρωινό σας σε τάρτες ή γλυκά όπως επίσης σε σε σάλτσα για χοιρινό. Μόλις μάθω τη συνταγή θα σας την μαγειρέψω.\nΤο καλοκαίρι θα φροντίσω να βρω φρέσκα φρούτα ώστε να επαναληφθεί η διαδικασία.\nΈνα μικρό βαζάκι χαρίστηκε στο πιο γλυκό κορίτσι των blog, αδυναμίες είναι αυτές.\nΓια να δούμε τι θα σκαρώσει!!! Δεν είναι δέσμευση βέβαια αυτό!!\nΣας φιλώ και περιμένω τα σχόλια σας!!!\n9 Φεβρουαρίου 2011 στις 6:45 ΜΜ\nΌταν διάβασα το πιο γλυκό κορίτσι αμέσως σκέφτηκα την Αθηνά, απίστευτο;;; Καλά να περάσετε!!!\n9 Φεβρουαρίου 2011 στις 7:00 ΜΜ\nΤέλεια η μαρμελάδα σου!!!!!!!!!!!\nΝα περάσεις καταπληκτικά!\n9 Φεβρουαρίου 2011 στις 7:03 ΜΜ\nH μαρμελάδα δου λαχταριστή. Να πας στο καλό, να περάσει όμορφα, εμείς θα είμαστε εδώ και θα σε περιμένουμε. Ε και κάπου κάπου ρίχνε και καμιά ματιά προς τα δω!!\n9 Φεβρουαρίου 2011 στις 7:42 ΜΜ\nΞανθή,καταπληκτική μαρμελάδα με φρούτα γνωστά για τις αντιοξειδωτικές τους ουσίες!\nΤαξιδάκι;Να περάσεις όμορφα,να χαρείς τα παιδιά σου-θα σε περιμένουμε με τα νέα και τις φωτογραφίες.\n9 Φεβρουαρίου 2011 στις 7:55 ΜΜ\nΞανθή,να περάσεις όμορφα και γυρίζοντας να μας πεις λεπτομέρειες!\nΠολύ ωραία η μαρμελάδα σου!!!\n9 Φεβρουαρίου 2011 στις 9:12 ΜΜ\nΚαλά να περάσεις, να δεις τα παιδάκια σου και να ξεκουραστείς!\nΠολύ όμορφη η μαρμελάδα σου!\n9 Φεβρουαρίου 2011 στις 10:05 ΜΜ\nΥπέροχη η κατακόκκινη μαρμελάδα!! Καλό ταξίδι!! Να το χαρείς.. να περάσεις πανέμορφα!\n9 Φεβρουαρίου 2011 στις 10:39 ΜΜ\nκ.Ξανθή μου σας χιλιοευχαριστώ κι από εδώ!!να περάσετε τέλεια στο Λονδίνο και να χαρείτε τα παιδιά σας!!Εγώ ήδη δοκίμασα την μαρμελάδα!!Και θα σκεφτώ τι θα την κάνω!!Εννοείται δεν είναι δέσμευση αλλά χαρά μου!!Το ξέρετε!!Πολλά φιλιά!!\nΥΓ: ευχαριστώ γλυκιά μου manousina με την πιο όμορφη μπουμπούκα!!!\n9 Φεβρουαρίου 2011 στις 11:01 ΜΜ\nΚαλό ταξίδι και καλή διαμονή στο Λονδίνο!!!\nΜήπως να’ρχόσουν και λίγο πιο δεξιά για λίγες μέρες;;; Το τρένο θα πάρεις και…έφτασες!!! Έχω και ωραίαααα κρεβάτια, θα σας μαγειρέψω και νόστιμα φαγητάαααααα, θα σας έχω στα ώπα-ώπα!!!\nΑυτό που θέλω οπωσδήποτε από το Λονδίνο είναι…να φορτώσεις τις μπαταρίες σου με τη μορφή του παιδιού σου και να γυρίσεις χαρούμενη και ανανεωμένη!!!\n9 Φεβρουαρίου 2011 στις 11:25 ΜΜ\nΞανθή μου, καλό ταξίδι να κάνετε και να περάσετε οσο πιο καλά γίνεται !!!\nΜου αρεσε πολύ η μαρμελάδα με τα φρούτα που εφτιαξες σήμερα, αλλα εγώ εδώ μόνο κατεψυγμένα blackberries εχω βρεί..τι αλλο λές να βάλω απο φρέσκα φρούτα, για να χρησιμοποιήσω τα blackberries???\nΕπίσης, θέλω μια καλή μαρμελάδα λεμόνι!!!Εχεις βάλει και δεν την εχω δει?????\nΟταν γυρίσης με το καλό,να μου πείς!!!\nΦιλια Πολλά, και κάνε shoping και για μένα!!!!\n10 Φεβρουαρίου 2011 στις 7:30 ΠΜ\nΚαλό ταξίδι, να περάσεις καλά και have fun που λένε και στην αλλοδαπή. Η μαρμελάδα έχει τέλειο χρώμα!\nΟ/Η Anthoula λέει:\n10 Φεβρουαρίου 2011 στις 7:36 ΠΜ\nΤέλεια φαίνεται η μαρμελάδα!\nΤέλειο ακούγεται και το ταξιδάκι!\nΝα περάσετε καλά και να φέρεις και καμιά φωτογραφία…\nΌσο για τα δωράκια, αναμένω και εγώ να δω τη μεταμόρφωση της μαρμελάδας στα χέρια της Αθηνάς…\n10 Φεβρουαρίου 2011 στις 7:57 ΠΜ\nΦοβερή η μαρμελάδα σου Ξανθή μου.\nΤέλειο χρώμα και οι γεύσεις που μ αρέσουν.\nΚαλό ταξίδι, να περάσεις όμορφα, να διασκεδάσεις και με το καλό να γυρίσεις. Θα σε περιμένουμε με τα νέα σου 🙂\n10 Φεβρουαρίου 2011 στις 10:14 ΠΜ\nκαλο ταξιδι!!!!!τέλεια η μαρμελάδα…υπ΄εροχο χρώμα!!!!\n10 Φεβρουαρίου 2011 στις 10:21 ΠΜ\nkalo taxidi sou euxome!na se kalodextoune ta pedia!\nkali diamoni na exeis me poles xares!!!\nfilia pola !!!\n10 Φεβρουαρίου 2011 στις 10:31 ΠΜ\nΤέλεια η μαρμελάδα σου, να περάσετε πολύ πολύ όμορφα και περιμένουμε εντυπώσεις!\nΟ/Η Nells λέει:\n10 Φεβρουαρίου 2011 στις 11:27 ΠΜ\nkatepsygmena 3ekatepsygmena einai ta agapimena mou!!den uparxei i syndagi!!kolassi!\nto blog sou einai ebneysmeno k pendanostimo!kala na peraseis!\n10 Φεβρουαρίου 2011 στις 2:23 ΜΜ\nΞανθούλα, καλά να περάσετε, φανταζομαι την χαρά σου και στην συγκινηση σου !!!\nκαλό ταξίδι σας εύχομαι !!!!\n10 Φεβρουαρίου 2011 στις 3:42 ΜΜ\nΑπό τις πιο αγαπημένες μαρμελάδες!\nΚαλό ταξίδι Ξανθή, καλά να περάσεις!!!\n10 Φεβρουαρίου 2011 στις 4:36 ΜΜ\nΕλάτε να παίξουμε!!! Έχω λόγο και κερνάω δώρα!!!\n10 Φεβρουαρίου 2011 στις 5:12 ΜΜ\nΘα μας λείψουν οι συνταγές σου αλλά για χάρη του παιδιού μπορείς να πας……\nΝα περάσετε καλά,να χορτάσεις τα παιδιά σου και με το καλό να ξαναγυρίσετε ανανεωμένοι και ξεκούραστοι!\n10 Φεβρουαρίου 2011 στις 7:22 ΜΜ\nΠολύ ωραία η μαρμελάδα, όλες βέβαια μου αρέσουν πολύ.\nΚαλό ταξίδι, να περάσεις όμορφα και κάνε καμμιά βόλτα και για μας στα harrods.\n11 Φεβρουαρίου 2011 στις 9:41 ΠΜ\nΉμουν σίγουρη ότι η Αθηνούλα είναι η πιο γλυκιά ΚΑΙ ταλαντούχα μπλόγκερ ! Η μαρμελάδα δεν νομίζω ότι χρειάζεται να πω ότι είναι η πιο αγαπημένη και πολυλατρεμενη μου! Καλά να περάσεις στο πολυαγαπημένο mou Λονδίνο και καλή επιστροφή! σε φίλο πολύ\n11 Φεβρουαρίου 2011 στις 12:29 ΜΜ\nΞανθή Καλο ταξίδι και να περάσετε καλά. Πω, πω υπέροχη είναι και είσαι τυχερή που βρίσκεις αυτά τα υπέροχα φρούτα.\n11 Φεβρουαρίου 2011 στις 6:47 ΜΜ\nΚαλά να περάσετε και να απολαύσετε όσα ετοίμασες χρυσοχέρα!Υπέοχη η μαρμελάδα σου!\n13 Φεβρουαρίου 2011 στις 6:38 ΜΜ\nΞανθή να περάσετε όμορφα, να ευχαριστηθείτε τα παιδιά σας και τις βόλτες σας!\nΤελικά το είπες και το έκανες! Βρήκες\nφρούτα του δάσους έστω και κατεψυγμένα! Τέλεια απόδοση χρώματος και γεύσης πιστεύω.\nΚαλή επιστροφή, αν και δεν θα θες να επιστρέψεις καθόλου…Έχεις δίκιο!\n13 Φεβρουαρίου 2011 στις 9:24 ΜΜ\nτι υπέροχη μαρμελάδα! καλό ταξίδι.\n15 Φεβρουαρίου 2011 στις 1:20 ΜΜ\nΚαλά να περάσεις Ξανθή μου!!!\nΆν και δίπλα στα αγαπημένα σου παιδάκια αυτό είναι βέβαιο!!\nΗ μαρμελάδα σου εκπληκτική!!\nΟ/Η L. λέει:\n24 Μαρτίου 2012 στις 7:26 ΜΜ\nΤι υπέροχη! Κι αυτό το χρώμα μούρλια! Λατρεύω τα φρούτα του δάσους και θα την φτιάξω οπωσδήποτε!!\nΓράψτε απάντηση στο Anthoula Ακύρωση απάντησης


Retropolis Greece: C64 mini θα ανταποκριθεί στις προσδοκίες των απανταχού retro lovers?\nC64 mini θα ανταποκριθεί στις προσδοκίες των απανταχού retro lovers?\nΗ πολύ έξυπνη από την πλευρά της Nintendo κίνηση να κυκλοφορήσει μίνι εκδόσεις των κόνσολών NES και SNES, με το NES mini και το SNES mini αντίστοιχα, αλλά και τα τεράστια έσοδα που αυτές έφεραν στα ταμεία της εταιρίας, έδωσαν κίνητρο και σε άλλες εταιρίες να πράξουν το ίδιο, γεγονός το οποίο σημαίνει ότι εκεί έξω είμαστε μάλλον περισσότεροι από όσο πιστεύαμε οι λάτρεις των Retro Video Games!\nΟι κονσόλες της Nintendo όπως τις είδαμε από κοντά και παίξαμε μαζί τους είναι αρκετά ποιοτικές και σαν κατασκευή αλλά και πολύ εύκολες στον χειρισμό αφού κουμπώνεις το hdmi καλώδιο, τις βάζεις στην πρίζα και παίζεις. Τόσο εύκολα, τόσο γρήγορα!\nΠάμε όμως στο C64 mini. Έρχεται από μία εταιρία που σίγουρα δεν είναι η παλιά αγαπημένη Commodore. Την κονσόλα κατασκευάζει η Retro Games LTD\nΑυτό από μόνο του είναι ένα στοιχείο που με κάνει να είμαι επιφυλακτικός.\nΠόση αγάπη θα δείξει η εταιρία στην κονσόλα; Θα σεβαστεί την ιστορία της; Θα έχει την ποιότητα που θέλω; Θα έχει τα παιχνίδια που ελπίζω;\nΓια την ιστορία αντίστοιχη κονσόλα που όμως δεν κυκλοφόρησε επίσημα από την μαμά εταιρία ήταν το Mega Drive mini της Sega που κυκλοφόρησε από την AT Games. Το αποτέλεσμα ήταν απογοητευτικό καθώς η εταιρία παρουσίασε τα παιχνίδια χειρότερα από ότι ήταν στην γνήσια κονσόλα, πιο αργά, με ήχο σαν από παλιό τρανζίστορ που του τελειώνουν οι μπαταρίες και χειριστήρια που δεν είχαν καμία σχέση σε ποιότητα με τα γνήσια.\nΑπάντηση στο παραπάνω ερώτημα για τα παιχνίδια μου δίνει η ίδια η εταιρία και όπως το περίμενα με απογοητεύει πλήρως. Τώρα αν υπάρξει τρόπος να περάσουμε επιπλέον παιχνίδια ίσως διορθωθεί η κατάσταση αλλά αυτό δεν το γνωρίζουμε ακόμη.\nΑυτό που με απασχολεί όμως περισσότερο είναι τι θα γίνει από εδώ και στο εξής και πως θα ανταποκριθούμε και εμείς. Θα αγοράζουμε ότι κυκλοφορεί και αγγίζει την νοσταλγία μας ή θα είμαστε αρνητικοί σε περιπτώσεις όπως το mini Mega Drive για να δείξουμε στην πράξη ότι η ρετρό αγάπη μας έχει και αντιστάσεις;\nΓια την ιστορία η κονσόλα θα κοστίζει 75€ και θα έχει τα εξής χαρακτηριστικά\nΘα έρχεται με HDMI έξοδο, classic style joystick και 64 παιχνίδια που μπορείτε να δείτε εδώ.\nΑναρτήθηκε από Retropolis Greece στις 9:56 π.μ.\nΕτικέτες μίνι κονσόλα, c64, c64 mini, commodore, nes, retropolis, snes\nVincent GR 8 Ιανουαρίου 2018 - 11:05 π.μ.\nΤραγικό λογικά θα είναι, θα τρέχει κάποιο android με αμφιλεγόμενα αποτελέσματα και φυσικά latency στα controls.\nΗ μοναδική σωστή υλοποίηση χαμηλού κόστους ήταν το C64DTV-2 της αυτοδίδακτης Jeri Ellsworth όπου και βασιζόταν σε FPGA λύση.\nΔιαθέτω στη συλλογή μου ένα τέτοιο και είναι φανταστικό.\nΜπορείς να το μετατρέψεις σε πλήρες μηχάνημα με drive, keyboard και αν υπάρχει και η δυνατότητα του keyrah τότε κανονικό case με αυθεντικό πληκτρολόγιο.\nΥπάρχουν πολλά πράγματα ακόμα που κάνει αλλά είμαι ήδη off-topic.\nRetropolis Greece 11 Ιανουαρίου 2018 - 12:51 μ.μ.\nΠολύ καλό αλλά για λίγους. Η επιτυχία σε αυτά τα μηχανάκια είναι το plug n play του πράγματος.\nVincent GR 11 Ιανουαρίου 2018 - 12:58 μ.μ.\nΒασικά είναι πολύ απλό και χωρίς latency, αν το μοντάρεις αρχίζουν τα δύσκολα.\nGeorge Sotiropoulos 12 Ιανουαρίου 2018 - 11:25 μ.μ.\nΠΑΙΔΙΑ ΥΠΕΡΟΧΕΣ ΑΝΑΜΝΗΣΕΙΣ\nRetropolis Greece 13 Ιανουαρίου 2018 - 2:59 μ.μ.\nΝα είσαι καλά Γιώργο. Καλώς ήρθες στην παρέα μας


Η «σκούπα» του Οτο είναι η μόνη λύση | Protagon.gr\nΣκυμμένα κεφάλια μία ακόμη φορά για την Εθνική | IntimeSports\nΓια να νικήσεις τους ερασιτέχνες του Λιχτενστάιν δεν θες φοβερό ταλέντο, έντονες προσωπικότητες, ή «σούπερ» προπονητή. Χρειάζεσαι μόνον παίκτες με φιλότιμο, αθλητικό εγωϊσμό και φιλοδοξίες. Που θα αρνούνται να ρεζιλευτούν από ομάδες β' και γ' κατηγορίας. Πόσο δίκιο είχε ο Ρεχάγκελ...\nSportscaster 9 Σεπτεμβρίου 2019, 14:29\nΣκυμμένα κεφάλια μία ακόμη φορά για την Εθνική\nΕίχε και παρακάτω, λοιπόν, ο κατήφορος. Η Εθνική μας έγινε η πρώτη ομάδα που δέχτηκε γκολ από το Λιχτενστάιν και του έδωσε βαθμό, στην προκριματική φάση του Euro 2020. Στις πέντε προηγούμενες αγωνιστικές, οι ερασιτέχνες ποδοσφαιριστές αυτού του πριγκιπάτου των 40.000 «ψυχών» δεν είχαν πετύχει ούτε ένα τέρμα – και είχαν δεχθεί 18! Σε εκτός έδρας ματς κατόρθωσαν να αποφύγουν την ήττα μόνον έξι φορές αυτόν τον αιώνα. Η έκτη ήταν το βράδυ της Κυριακής. Απέναντι στην Ελλάδα.\nΗ χάντρα του Λιχτενστάιν ήρθε να προστεθεί στο κομπολόι του καημού μας για την Εθνική της τελευταίας πενταετίας. Από τη μέρα που ο… οραματιστής πρόεδρος (της ΕΠΟ), Σαρρής, έδιωξε τον Φερνάντο Σάντος, επειδή η ομάδα έπρεπε να νικά με στιλ, έχουμε χάσει απ’ όλους της Γης τους πικραμένους: από τα Νησιά Φερόε (δύο φορές), το Λουξεμβούργο, τη Λευκορωσία, τη Σαουδική Αραβία, την Εσθονία, την Αρμενία… Και χθες, αποτύχαμε να κερδίσουμε μία χώρα, που όλοι της οι κάτοικοι δεν γεμίζουν το ΟΑΚΑ.\nΟι παίκτες του Λιχτενστάιν πανηγυρίζουν\nΜας έχει εγκαταλείψει και το «άστρο» του Ρεχάγκελ και του Σάντος, είναι αλήθεια. Προηγηθήκαμε με τον Μασούρα, είχαμε δύο δοκάρια στις αρχές του β’ μέρους και κάποιες, ακόμη, ευκαιρίες για να «κλειδώσουμε» το ματς. Δεχτήκαμε το γκολ της ισοφάρισης στη μια -και μοναδική- φορά που οι αντίπαλοί μας πέρασαν τη σέντρα. Αλλά, ακόμη κι αν νικούσαμε, η εμφάνιση της ομάδας θα άξιζε τις αποδοκιμασίες των 1.500 «ηρωϊκών» φιλάθλων, που έχασαν το βράδυ τους για να παρακολουθήσουν μια επίδειξη αδιαφορίας από τους (περισσότερους) διεθνείς, αντί για την «επανεκκίνηση» που τους έχουν υποσχεθεί.\nΣυμπληρώσαμε, λοιπόν, πέντε αγώνες χωρίς νίκη. Το δεύτερο ματς του Τζον Φαν’τ Σιπ στον γαλανόλευκο πάγκο ήταν ακόμη χειρότερο από το πρώτο (στη Φινλανδία). Ο Ολλανδός παραδέχτηκε τα χάλια της ομάδας του, χωρίς να ψάξει για δικαιολογίες. Είπε -στη συνέντευξη Τύπου- πως περίμενε ακόμη λιγότερο κόσμο στο γήπεδο. Γιατί η Εθνική, «με αυτά τα αποτελέσματα και αυτήν την εικόνα, δεν αξίζει να έχει φιλάθλους. Θα πρέπει η ίδια να τους ξανακερδίσει». Πώς θα συμβεί αυτό; «Με το χτίσιμο μιας νέας ομάδας, με ορίζοντα το Μουντιάλ του 2022, με νεαρούς σε ηλικία παίκτες και κάποιους από τους πιο έμπειρους που αγωνίζονται αυτή τη στιγμή».\nΕάν εννοεί αυτό που ο καθένας μας καταλαβαίνει, ο Ολλανδός είναι σε καλό δρόμο. Αυτό, ακριβώς, χρειάζεται τώρα η Εθνική: νέο «αίμα». Ποδοσφαιριστές, όχι απαραιτήτως στην πρώτη τους νιότη, που έχουν διάθεση, φιλοδοξίες, φιλότιμο, αθλητικό εγωϊσμό και όρεξη για δουλειά. Παίκτες που μπορεί να εξακολουθήσουν να χάνουν από την Ιταλία, το Βέλγιο, ή την Κροατία, αλλά θα αρνούνται να ρεζιλευτούν από ομάδες δεύτερης και τρίτης «ταχύτητας». Κανείς δεν απαίτησε να ξαναπάρουμε το Euro. Κανείς δεν αρνείται ότι το ταλέντο και η προσωπικότητα κάνει κύκλους, ακόμη και στις ομάδες – δυναστείες. Αλλά και κανένας δεν μπορεί να δεχτεί ότι αυτή η Ελλάδα, με τις σημερινές της αδυναμίες, δεν είναι σε θέση να ανταγωνιστεί τη Φινλανδία, την Αρμενία, τη Βοσνία, το Κόσοβο, την Ουκρανία, τη Βόρεια Ιρλανδία, την Ιρλανδία, την Ισλανδία, την Ουγγαρία, την Αυστρία…\nΟ Φαν’τ Σιπ πρέπει να πάρει τη «σκούπα» του Οτο. Θυμάστε, πώς άρχισε η «χρυσή» ενδεκαετία 2003-2014; Ο Γερμανός είχε αφήσει εκτός ομάδας «αστέρες» που στα χρόνια του στην Ελλάδα μεσουρανούσαν: τον Γεωργάτο, τον Ζήκο, τον Μαχλά, τον Ελευθερόπουλο… Ολους όσοι πίστευε -δικαίως ή αδίκως- ότι δεν ταιριάζουν στην ομάδα που είχε στο μυαλό του. Οτι δεν είναι πρόθυμοι να ακολουθήσουν τους κανόνες του. Οτι του «χαλάνε» τα αποδυτήρια. Προτίμησε τους πιο συμβατούς με τις ιδέες του και δεν έκρινε από τα «ονόματα», παικτών ή συλλόγων. Πολλοί τον λοιδώρησαν, τότε, όμως έτσι γράφτηκε η ιστορία της ελληνικής επανάστασης στο ποδόσφαιρο.\nΜετά τον Ρεχάγκελ (και τον Σάντος), το «κουμάντο» στην Εθνική το έκαναν οι παίκτες. Αυτοί απαξίωσαν τρεις προπονητές σε ένα χρόνο. Αυτοί «ψήφισαν» να μείνει ο Σκίμπε, κι αμέσως μετά τού φόρτωσαν μια ήττα στη Βουδαπέστη. Αυτοί απαίτησαν, δημοσίως, να φύγει ο Αναστασιάδης. Οι κόουτς έρχονταν και παρέρχονταν, καθώς οι διεθνείς, στο απυρόβλητο, τους φόρτωναν -με τον τρόπο τους- όλες τις αποτυχίες. Εάν ο Φαν’τ Σιπ δεν θέλει να πάθει τα ίδια, τώρα είναι η ευκαιρία του να διαλέξει ποιους θέλει στο καράβι του, και ποιους όχι. Τώρα που είναι άφθαρτος, ακόμη, στα μάτια του κόσμου, και η Ομοσπονδία δεν έχει άλλη επιλογή παρά να τον εμπιστευθεί.\nΑλήθεια, τον Σκίμπε γιατί τον διώξαμε; Επί των ημερών του η Εθνική είχε, τουλάχιστον, την εικόνα μιας κανονικής ομάδας, που προσπαθεί. Δοκίμασε συστήματα και πρόσωπα, έβαλε μια τάξη στο χάος, πάλεψε την πρόκριση στο Μουντιάλ της Ρωσίας μέχρι την τελευταία στιγμή, και μάλιστα με αντιπάλους το Βέλγιο και την Κροατία. Οταν τον προσλάβαμε, είχαμε τερματίσει σε προκριματικό όμιλο πιο κάτω από τα Φερόε. Λίγο καιρό αφότου τον διώξαμε, πάμε να βγούμε τελευταίοι πίσω από το Λιχτενστάιν. Η δική του περίοδος μοιάζει, τώρα, με… παράδεισο.\nΑλήθεια, ποιοί -και πώς- αποφασίζουν για την Εθνική;


Πνέει τα λοίσθια η κυβέρνηση Κόντε; | Capital\nΜε δημοσκοπικό αέρα 30% "καραδοκεί" ο Σαλβίνι\nΟ Σαλβίνι την ίδια ώρα φαίνεται να περιμένει απλά την κατάλληλη ευκαιρία. Στις δημοσκοπήσεις το κόμμα του προηγείται με 30% περίπου. Εάν γίνονταν σήμερα εκλογές, τότε θα συγκέντρωνε μαζί με το ακροδεξιό Fratelli d´Italiaκαι το συντηρητικό Forza Italia την πλειοψηφία των εδρών της Βουλής. Τα ζητήματα που διχάζουν το κυβερνητικό στρατόπεδο είναι πολλά και διαφορετικά. Αφορούν, μεταξύ άλλων, τον φόρο στα πλαστικά, στη ζάχαρη, τη φορολόγηση υπηρεσιακών οχημάτων, το εκλογικό σύστημα αλλά και τη μεταρρύθμιση του Ευρωπαϊκού Μηχανισμού Σταθερότητας ESM. Ιταλικά μέσα ενημέρωσης αναφέρουν ότι ο πρωθυπουργός Κόντε δεν ανταλλάσει πλέον καν χειραψία με τον επικεφαλής των Πέντε Αστέρων ντι Μάιο. Οι Πεντάστεροι που είχαν αναδειχθεί πρώτη δύναμη στις εκλογές του 2018, έχουν καταποντιστεί στις δημοσκοπήσεις.\nΕν τω μεταξύ έχει αυξηθεί και ο αριθμός των κυβερνητικών εταίρων με τους οποίους πρέπει να συναλλάσσεται ο Κόντε. Λίγο μετά την ορκωμοσία του ο πρώην πρωθυπουργός Ματέο Ρέντσι είχε αποχωρήσει από το Δημοκρατικό Κόμμα ιδρύοντας το Italia Viva στο οποίο προσχώρησαν δυο υπουργοί και αριθμός βουλευτών. Τέταρτος εταίρος είναι το μικρό κεντροαριστερό Liberi e Uguali (LeU). Το περιοδικό L´ Espresso έκανε λόγο για μια "μη συμμαχία".\n"Ανίκανη να κυβερνήσει"\n"Στην πραγματικότητα η κυβέρνηση βρίσκεται σε κωματώδη κατάσταση και είναι ανίκανη να κυβερνήσει. Επιβιώνει τεχνητά χάρη σε έναν και μόνο παράγοντα: την απειλή που απορρέει από την Λέγκα σε περίπτωση πρόωρων εκλογών", έγραψε πρόσφατα ο Β. Πικόλι, αναλυτής του think tank Teneo. Οι ιδιαίτερα λεπτές κυβερνητικές ισορροπίες μπορούν να καταρρεύσουν ανά πάσα στιγμή, όπως εκτιμά.\nΣε παρόμοια ανάγνωση προχωρά και ο Φραντσέσκο Γκαλιέτι από το Policy Solar. "Δεν υπάρχει αρμονία. Εάν συνεχίσουν έτσι, τότε θα ενισχυθεί απλώς η δημοτικότητα του Σαλβίνι". Ο ίδιος αποδίδει την άνοδο της Λέγκας αφενός στην εντεινόμενη ανάγκη των πολιτών για περισσότερη ασφάλεια και αφετέρου στον ίδιο το Σαλβίνι. Η δημοτικότητά του μάλιστα αυξήθηκε αισθητά το τελευταίο δίμηνο.


Τα χωριά της Ελλάδας: Άγιος Γεώργιος Πρέβεζας\nΕίναι ένα χωριό με πολλά πλατάνια και ιτιές πουυ βυθίζουν τα φυλλώματα τους στα ήρεμα νερά του ποταμού, δίπλα στη φιδωτή άσφαλτο. Μία από τις πηγές του Λούρου βρίσκεται στο χωριό Άγιος Γεώργιος, στις πλαγιές του Ξηροβουνίου.\nΑπό το σημείο αυτό ξεκινούσε το Ρωμαϊκό υδραγωγείο της Νικοπόλεως , ένα κολοσσιαίο έργο της αρχαιότητας , που τα ερείπια του φανερώνουν σήμερα το υψηλό επίπεδο τεχνικών γνώσεων της εποχής. Ο αγωγός που μετέφερε το νερό αποτελείτο από ένα τοξωτό αυλάκι με στεγανοποιημένη κάλυψη και τετράγωνα ανοίγματα εξαερισμού, που υπήρχαν σε αποστάσεις. Σήμερα στην είσοδο του χωριού σώζεται μέρος της τοξοστοιχίας του ρωμαϊκού υδραγωγείου , η οποία εντυπωσιάζει με το μέγεθος της.\nΑπέναντι από το χωριό , στη μεγάλη τρύπα που σχηματίζουν τα βράχια, ο μυθοπλάστης λαός είδε τον Αη-Γιώργη να καλπάζει πάνω σε φτερωτό άλογο. Η ίδια παράδοση αναφέρει ότι ο άγιος ευλόγησε τον τόπο και το νερό ανάβλυσε στο χωριό, που πήρε το όνομα του.\nΑναρτήθηκε από Ελληνική Ψυχή στις 3:31 μ.μ.


Δώρα για Ζυγούς. - Astrology.gr\nΗΛΙΟΣ - 29° 33' 04" ΠΑΡΘΕΝΟΣ\nΣΕΛΗΝΗ - 15° 23' 56" ΚΡΙΟΣ\nΕΡΜΗΣ - 24° 16' 09" ΖΥΓΟΣ\nΑΦΡΟΔΙΤΗ - 13° 07' 42" ΣΚΟΡΠΙΟΣ\nΑΡΗΣ - 04° 45' 13" ΖΥΓΟΣ\nΔΙΑΣ - 23° 25' 23" ΥΔΡΟΧΟΟΣ R\nΒΟΡΕΙΟΣ ΔΕΣΜΟΣ - 03° 41' 20" ΔΙΔΥΜΟΙ R\nΧΙΟΥΜΟΡ & ΚΟΥΙΖ 10 Οκτ 2011\nΔώρα για Ζυγούς.\nΜα τι να του πάρω?\nΜέχρι τις 23 Οκτωβρίου, θα κάνετε δώρα στους αγαπημένους σας Ζυγούς. Ας κάνουμε μια λίστα με αντικείμενα (και υπηρεσίες) που θα τους έκαναν να χαμογελούν διάπλατα:\nΦρού φρού κι αρώματα για τη Ζυγίνα μας παρακαλω! Φτιασίδια (λέγε με καλλυντικά!), αρώματα, ότι έχει να κάνει με νύχια και μαλλιά, θα τους έφτιαχνε τη διάθεση. Κάντε της δώρο ένα ραντεβού για μανικιούρ-πεντικιούρ, μια περιποίηση προσώπου ή σώματος, ένα ραντεβού στο κομμωτήριο για spa μαλλιών! Μη διστάσετε να της χαρίσετε και bijoux τα οποία λατρεύει, αλλά προσέξτε! Το γούστο της είναι ιδιαίτερα λεπτό και η καλαισθησία της δε θα συγχωρήσει… παραφωνίες. Μπορείτε επίσης να ποντάρετε και σε αξεσουάρ όπως η τσάντα, ή ένα όμορφο σάλι, μια πασμίνα ή ένα ζευγάρι στυλάτες γόβες. Αν πάλι θέλετε να της χαρίσετε κάτι για το χώρο της, φροντίστε να είναι ένα κομμάτι διακριτικό και προπάντων κομψό!\nΣτο άντρα Ζυγό χαρίστε όμορφα μανικετόκουμπα, ένα ωραίο άρωμα, ή ακόμα- ακόμα ένα ωραίο ανδρικό κόσμημα. Αν υπάρχει κάποιος που θα το φορούσε (ή έστω θα δοκίμαζε), αυτός είναι ο άντρας Ζυγός. Η εικόνα του τον ενδιαφέρει πολύ και αγαπά την περιποίηση. Μια γραβάτα ή ένα πουκάμισο θα ήταν καλές επιλογές αλλά όπως και η Ζυγίνα, έτσι κι αυτός να ξέρετε ότι θα είναι απαιτητικός στο γούστο του. Πάντως έναν Ζυγό δε θα δίσταζα να τον βγάλω για φαγητό σε ένα καλό ιταλικό, συνοδεία με ένα μπουκάλι καλό κρασί. Θα το εκτιμούσε ιδιαίτερα…\nΌτι κι αν αποφασίσετε να τους τρατάρετε, σκεφτείτε ότι οι Ζυγοί δε σηκώνουν κακοτεχνίες, ασχήμιες, χοντροκοπιές κι οτιδήποτε ακαλαίσθητο. Όχι πως υπάρχει ζώδιο που αγαπά την ασχήμια, αλλά να…. περί ορέξεως, κολοκυθόπιτα. Αυτό που για ένα Ζυγό είναι όμορφο, για έναν Κριό μπορεί απλά να είναι αδιάφορο και πάει λέγοντας…


Τετάρτη 1 Απριλίου 2020 04:45:18\nΥπολογίζεται πως η ζήτηση για αργό θα μειωθεί εντός του πρώτου τριμήνου του 2020 κατά 435.000 βαρέλια την ημέρα. Καθώς η δεύτερη οικονομία στον κόσμο και μέχρι προσφάτως η πλέον ενεργοβόρος βρίσκεται σε παρατεταμένη καραντίνα και καταγράφεται μείωση της οικονομικής δραστηριότητας εξαιτίας του κορωνοϊού, περιορίζεται δραστικά η παγκόσμια ζήτηση για πετρέλαιο και φυσικό αέριο και συμπιέζονται οι τιμές των ορυκτών καυσίμων.\nΕτσι, η Διεθνής Υπηρεσία Ενέργειας (ΙΕΑ) προβλέπει πως για πρώτη φορά μετά 10 και πλέον χρόνια, το πρώτο τρίμηνο του έτους θα μειωθεί η παγκόσμια ζήτηση για αργό. Την ίδια στιγμή, όμως, μεγάλες ενεργειακές αναγκάζονται να διαγράψουν περιουσιακά στοιχεία τους καθώς έχει περιοριστεί η ζήτηση για φυσικό αέριο. Η μείωση της ζήτησης πάντως συμπίπτει με το πλεόνασμα που υπάρχει στην παγκόσμια αγορά, καθώς οι ΗΠΑ παράγουν με ιλιγγιώδεις ρυθμούς σχιστολιθικούς υδρογονάνθρακες ενώ εξάγουν μεγάλο όγκο φυσικού αερίου. Σύμφωνα με τις εκτιμήσεις της ΙΕΑ, η ζήτηση για αργό θα μειωθεί το πρώτο τρίμηνο του 2020 κατά 435.000 βαρέλια την ημέρα.\nΣε ό,τι αφορά, άλλωστε, το περασμένο έτος και ειδικότερα τις χώρες-μέλη του ΟΟΣΑ, η ΙΕΑ εκτιμά πως η μειωμένη κατανάλωση περιόρισε την αύξηση της ζήτησης στα 885.000 βαρέλια την ημέρα. Σημειωτέον ότι η πτώση της ζήτησης από την Κίνα εξαιτίας της επιδημίας του κορωνοϊού προκάλεσε υποχώρηση των τιμών του «μαύρου χρυσού» τον περασμένο μήνα. Εν αναμονή, πάντως, νέας συμφωνίας για μείωση της παραγωγής ανάμεσα στις πετρελαιοπαραγωγούς χώρες-μέλη του ΟΠΕΚ και στη Ρωσία, οι τιμές ανέκαμψαν χθες, με το αργό ΗΠΑ να κυμαίνεται σε επίπεδα γύρω στα 51,21 δολάρια το βαρέλι και το Brent γύρω στα 55,73 δολάρια το βαρέλι.\nΤην ίδια στιγμή, η βρετανική εταιρεία Centrica είναι η πρώτη ενεργειακή που διαγράφει περιουσιακά στοιχεία της στην Ευρώπη, αφού το πλεόνασμα φυσικού αερίου στην παγκόσμια αγορά έχει συμπιέσει τις χρηματιστηριακές αξίες των ενεργειακών σε Ευρώπη και Αμερική. Διαγράφει συγκεκριμένα 1,4 δισ. δολάρια από τις επιχειρήσεις της εκμετάλλευσης και παραγωγής φυσικού αερίου, καθώς και το μερίδιό της σε μονάδα πυρηνικής ενέργειας στη Βρετανία.\nΗ εν λόγω εταιρεία εκποιεί, άλλωστε, την εταιρεία Spiriti Energy, που δραστηριοποιείται στους τομείς πετρελαίου και φυσικού αερίου στη Βόρεια Θάλασσα, καθώς και το μερίδιό της στις μονάδες παραγωγής πυρηνικής ενέργειας της Electricite de France που ανέρχεται στο 20%. Στις διαγραφές αξίας συμπεριλαμβάνεται, πάντως, το κόστος της αναδιάρθρωσης, ύψους 465 εκατ. δολαρίων. Εχουν αντιμετωπίσει ανάλογα προβλήματα οι μεγάλες πετρελαϊκές όπως οι Royal Dutch Shell και Chevron Corp, καθώς έχουν υποχωρήσει οι τιμές του καυσίμων και στην Ευρώπη βρίσκονται στα χαμηλότερα επίπεδα της τελευταίας δεκαετίας.\nΓκρέτα Τούνμπεργκ, ΝΑΤΟ και «ο λαός του Χονγκ Κονγκ» υποψήφιοι για το Νόμπελ Ειρήνης


Σύρματα για αντιστάσεις - Σύρματα - VapeFriends.gr\nΔημοσιεύθηκε 01 Οκτώβριος 2017 - 14:06\nΣτην αγορά κυκλοφορούν διάφορα σύρματα για την κατασκευή αντιστάσεων, όπως και έτοιμες αντιστάσεις για επισκευάσιμους ατμοποιητές. Θα κάνω μια προσπάθεια να τα μαζέψω όλα μαζί για τους συνατμιστές που μπαίνουν τώρα στον χώρο του diy ή γενικότερα των επισκευάσιμων ατμοποιητών και όχι μόνο.\nΛέγοντας επισκευάσιμους εννοούμε τους ατμοποιητές που πέρα από την αντίσταση που θα πρέπει να τοποθετήσουμε, αποσυναρμολογούνται (άλλος λιγότερο κι άλλος περισσότερο) και μας δίνουν σε κάποιο (μικρότερο ή μεγαλύτερο) βαθμό δυνατότητα παραμετροποίησης. Η τοποθέτηση μιάς αντίστασης αφορά την κατασκευή της και την προσθήκη του υλικού που θα την τροφοδοτεί με υγρό (συνήθως βαμβάκι ειδικής επεξεργασίας).\nΜια αντίσταση (πέρα από τα ηλεκτρικά χαρακτηριστικά της) ορίζεται από δύο παραμέτρους: το υλικό κατασκευής της και το σχήμα της.\nΥπάρχουν πολλά κράματα κατασκευής αντιστάσεων, άλλα πιο δοκιμασμένα από κάποια άλλα όσον αφορά τις πιθανές επιπτώσεις στην υγεία. Όσον αφορά το τελευταίο, επειδή ο χρόνος που έχει περάσει από τη χρήση του η.τ. είναι μικρός για εξαγωγή ασφαλών συμπερασμάτων, η κουβέντα και οι αναφορές είναι κύρια σε θεωρητική βάση.\nΤα διάφορα υλικά χαρακτηρίζονται από την αντίσταση ανά μονάδα μήκους (Ω/m) και την μεταβλητότητα της αντίστασης με την θερμοκρασία (TCR: Temperature coefficient of resistance). Φυσικά μιλάμε για σταθερό στη σύνθεση και καθαρό κράμα, χαρακτηριστικά που διακρίνουν τις καλές εταιρίες από τις άλλες. Η μεταβλητότητα της αντίστασης με την θερμοκρασία (αύξηση με την άνοδο της θερμοκρασίας) αφορά όλα τα κράματα, αλλά σε άλλα είναι σημαντική και σε άλλα όχι.\nΑπό πολλούς το υλικό κατασκευής της αντίστασης αποτελεί σημαντικό παράγοντα της γεύσης που παίρνουμε, αλλά προσωπικά δεν μπορώ να καταλάβω πώς μια πηγή θερμότητας μπορεί να την επιρρεάσει. Φυσικά δεν μιλάω για υλικά που απελευθερώνουν οξείδια ή άλλες ουσίες κατά την θέρμανση τα οποία όμως συνήθως και πάλι δε συμμετέχουν κατά κανόνα στην γεύση. Πιστεύω ότι όσον αφορά το σύνολο αντίσταση – βαμβάκι πιο πολύ συμμετέχει το βαμβάκι και όχι το σύρμα. Ιδανικά κανένα από αυτά δεν θα έπρεπε να επιρρεάζει την γεύση του υγρού.\nΤα υλικά, που χρησιμοποιούνται πιο συχνά είναι το Kanthal, το ανοξείδωτο ατσάλι (SS), το νικέλιο (Ni), το τιτάνιο (Ti), το κράμα νικέλιου-χρώμιου (NiCr), το κράμα νικελίου-σιδήρου (NiFe) και σπανιότερα άλλα όπως το ζιρκόνιο, άλλη εκδοχή κράματος νικελίου-σιδήρου (NiFethal), το Νιόβιο (Nb), το Βολφράμιο (W) και πάει λέγοντας. Κάποια χρησιμοποιούνται μόνο με καθορισμό των Watt (Power Mode), κάποια μόνο με καθορισμό θερμοκρασίας (TC mode) και κάποια και με τους δύο τρόπους.\nΗ αντίσταση ανά μέτρο (R/m) και το πάχος του σύρματος θα μας καθορίσει την τελική αντίσταση αφού το μήκος σύρματος που θα χρησιμοποιήσουμε έχει ένα μέγιστο που καθορίζεται από τον διαθέσιμο χώρο του ατμοποιητή. Σε συνδυασμό με το TCR θα καθορίσει την ταχύτητα που ερυθροπυρώνεται η αντίσταση (Ramp time).\nΔε θα επεκταθώ στο ηλεκτρολογικό κομμάτι των αντιστάσεων (watt, νόμος του Ohm) και άλλα γιατί ξεφεύγουν απ’ το θέμα.\nΤο πάχος (διάμετρος ή διατομή) του σύρματος ορίζεται είτε σε χιλιοστά (mm) είτε σε AWG (American wire gauge). Συνήθως χρησιμοποιούνται διάμετροι 0,5mm (AWG 24) έως 0,25mm (AWG 30). Το πάχος θα καθορίσει και την τελική αντίσταση, αφού μια μεγαλύτερη διατομή έχει μικρότερη αντίσταση. Επίσης όσο μεγαλύτερη είναι η διάμετρος ενός σύρματος, τόσο πιο πολύ αργεί να φτάσει τη θερμοκρασία λειτουργίας του. Ένας πίνακας αντιστοίχισης είναι ο παρακάτω:\n14,92K 25 Αριθμός λήψεων\nΣυνήθως τα νούμερα AWG πωλούνται σε ζυγούς αριθμούς, αλλά κάποια κράματα ή εταιρίες διαθέτουν και μονούς ή ακόμα και ενδιάμεσους και γι’ αυτό είναι πιο ακριβής η μέτρηση με βάση τη διάμετρο. Να αναφέρω ότι πλην της κυκλικής διατομής υπάρχουν και επίπεδα σύρματα που σ’ αυτή την φάση δεν θα μας απασχολήσουν.\nΗ αντίσταση στα διαδεδομένα σύρματα (ίδιας διατομής – για παράδειγμα 0,3mm) ανά μέτρο φαίνεται στον παρακάτω πίνακα:\n21,36K 23 Αριθμός λήψεων\nΌσον αφορά το TCR (στους 20οC και τον τρόπο λειτουργίας (Power mode, TC mode ή και με τους δύο τρόπους, παραθέτω τον παρακάτω πίνακα:\n34,43K 26 Αριθμός λήψεων\nΤο νούμερο που δίνουμε όταν ρυθμίζουμε το mod είναι τα 3 πρώτα ψηφία. Αν το TCR είναι τριψήφιο βάζουμε τα 2 πρώτα ψηφία. Για να μην μπερδευόσαστε, μετατρέψτε όλα τα νούμερα σε τετραψήφια βάζοντας αντίστοιχα μηδενικά μπροστά (πχ στο NiCr βάζετε 0178-0212*10-6) και στο mod βάζουμε 18-21.Το TCR πρακτικά σημαίνει το πόσο ανεβαίνει η αντίσταση όσο ανεβαίνει η θερμοκρασία. Το πόσο φαίνεται σε καμπύλες που αφορούν κάθε μέταλλο και έχουν ιδιαίτερη αξία σε mod που χρησιμοποιούν κυκλώματα που πρέπει να εισάγεις με το χέρι τις μεταβολές (πχ DNA). Επίσης να έχετε υπόψη ότι ο βαθμός ανόδου της αντίστασης εξαρτάται από την ίδια την αρχική αντίσταση (όσο πιο μεγάλη είναι αρχικά, τόσο περισσότερο ανεβαίνει).\nΚατά κανόνα τα σύρματα που λειτουργούν σε TC mode αφορούν αντιστάσεις λίγο ή πολύ κάτω απ’ το 1 Ohm (SubOhm vaping). Η μείωση της αντίστασης είναι δυνατή ακόμα περισσότερο συνδέοντας δύο ή περισσότερες αντιστάσεις παράλληλα.\nΜερικά πρακτικά θέματα που αφορούν κάθε κράμα\n1. Το Kanthal είναι κράμα σιδήρου – χρωμίου - αλουμινίου με καλή αντοχή στην οξείδωση και είναι από τα πλέον χρησιμοποιούμενα σε power mode. Είναι πολύ καλό για τον αρχάριο γιατί είναι τόσο σκληρό που να κρατάει το σχήμα του και τόσο μαλακό για να δουλεύεται εύκολα. Είναι φτηνό και είναι διαθέσιμο παντού.\n+ Χρήση σε power mode ή μηχανικά mod\n+ Εύκολο να δουλευτεί\n+ Κρατάει το σχήμα του\n- Ασύμβατο για TC mode\n2. Το Nichrome είναι κράμα νικελίου και χρωμίου (μπορεί να περιέχει και σίδηρο). Λειτουργεί σε Power mode. Μοιάζει με το Kanthal αλλά έχει μικρότερη αντίσταση και ζεσταίνεται πιο γρήγορα. Επειδή έχει χαμηλό σημείο τήξης, χρειάζεται προσοχή αν κάνετε dry burn (άναμμα χωρίς βαμβάκι). Πιθανό μειονέκτημα είναι το περιεχόμενο Νικέλιο, ειδικά σε άτομα με αλλεργία.\n+ Ταχύτερη επίτευξη θερμοκρασίας λειτουργίας σε σχέση με το Kanthal\n- Περιέχει Νικέλιο\n- Έχει χαμηλότερο σημείο τήξης\n3. Το ατσάλι (SS) μπορεί να χρησιμοποιηθεί και σε power mode και σε TC mode. Το κράμα του αποτελείται από χρώμιο, νικέλιο και άνθρακα. Υπάρχουν διάφορες ποικιλίες (πχ 304, 316, 317) ανάλογα με τα ποσοστά των μετάλλων που περιέχονται. Το πιο διαδεδομένο είναι το 316L. Δουλεύεται εύκολα και φτάνει σε θερμοκρασία λειτουργίας ταχύτερα από το Kanthal.\n+ Λειτουργεί και σε power και σε TC mode\n4. Το Nickel που μπορεί να το βρείτε και σαν Ni200, είναι σχεδόν καθαρό νικέλιο. Είναι το πρώτο που χρησιμοποιήθηκε σε TC mode. Τα δύο κύρια μειονεκτήματά του είναι ότι είναι μαλακό και χάνει εύκολα το σχήμα του (ειδικά στο πέρασμα του βαμβακιού) και ότι είναι καθαρό νικέλιο (αλλεργίες, ερωτηματικά για την ασφάλειά του).\n+ Λειτουργεί σε TC mode\n+ Ευρέως διαθέσιμο\n- Χάνει εύκολα το σχήμα του\n- Δεν δουλεύεται εύκολα\n5. Το Τιτάνιο είναι σύρμα που αποτελείται σχεδόν αποκλειστικά από αυτό το μέταλλο. Δουλεύεται εύκολα, αλλά υπάρχουν αμφιβολίες για θέματα υγείας (διοξείδιο του τιτανίου σε θερμοκρασία πάνω από 648℃) και αναφλέγεται εύκολα αν θερμανθεί υπερβολικά.\n+ Δουλεύεται εύκολα\n- Μπορεί να είναι τοξικό\n- Επικίνδυνο για ανάφλεξη\n6. Το NiFe είναι σύρμα από κράμα νικελίου και σιδήρου, με μικρά ποσοστά αλουμίνιου, μαγνήσιου και χρώμιου και ακολουθείται από έναν αριθμό που υποδηλοί την περιεκτικότητα σε σίδηρο. Υπάρχουν μεγάλες διαφορές στο TCR γιατί με το ίδιο όνομα διάφορες εταιρίες χρησιμοποιούν άλλα κράματα. Γενικά δουλεύεται εύκολα και κρατάει το σχήμα του. Θεωρείται πιο ασφαλές από το Ni200 και λόγω αυξημένης σχετικά αντίστασης μπορεί να φτιάξει μεγαλύτερες αντιστάσεις σε μέγεθος.\nΌταν λέω είδη, εννοώ σχήματα. Μπορεί να αποτελούνται από δύο και παραπάνω σύρματα του ίδιου ή διαφορετικού υλικού με την ίδια ή διαφορετική διάμετρο ή ακόμα και συνδυασμούς επίπεδων και κυλινδρικών συρμάτων. Στόχος είναι η μικρότερη αντίσταση με την παράλληλη αύξηση της επιφάνειας.\nΕνδεικτικά, τα πιο διαδεδομένα είδη αντιστάσεων είναι τα παρακάτω (τα περίπλοκα συνήθως πουλιούνται έτοιμα γιατί είναι πολύ δύσκολο ή αδύνατο να κατασκευαστούν.\n1. Απλή αντίσταση: είναι η γνωστή σε όλους αντίσταση που τυλίγεται ένα σύρμα γύρω από έναν άξονα (συνήθως 2-2,5mm). Είναι πολύ εύκολη στην κατασκευή.\n21,97K 21 Αριθμός λήψεων\n2. Απλή αντίσταση με δύο ή περισσότερα σύρματα τυλιγμένα μεταξύ τους. Ισχύουν τα παραπάνω και πλεονεκτεί στην αύξηση της επιφάνειας με απλό τρόπο. Φτιάχνονται σχετικά εύκολα.\n32,26K 24 Αριθμός λήψεων\n3. Αντίσταση Clapton: διαδεδομένος τύπος με ένα ή περισσότερα κεντρικά σύρματα και τυλιγμένα απ’ έξω ένα σύρμα που περιελίσσεται αφήνοντας την απόσταση της διαμέτρου του κενή ανάμεσα στις σπείρες.\n13,82K 21 Αριθμός λήψεων\n4. Notch Coil: έτοιμες αντιστάσεις από SS που αποτελούνται από ένα κομμάτι με εγκοπές\n16,86K 21 Αριθμός λήψεων\n5. Παλαβές (κατά τη γνώμη μου) αντιστάσεις\n29,55K 21 Αριθμός λήψεων\n6. Παρανοϊκές (κατά τη γνώμη περισσότερων) αντιστάσεις\n44,47K 21 Αριθμός λήψεων\nΑυτά για αρχή, μπορεί αν βελτιωθεί και να εμπλουτισθεί με τις παρατηρήσεις και τις διορθώσεις σας.\nΕπεξεργάσθηκε απο redortho, 01 Οκτώβριος 2017 - 21:55.\nΔημοσιεύθηκε 01 Οκτώβριος 2017 - 19:11\nΩραία παρουσίαση και χρειαζότανε.\nΝα ρωτήσω επειδή μου δώσανε σύρμα ss317 να δοκιμάσω και αναρωτιέμαι εάν το βάλω σε Tc mode εάν με καλύπτει η επιλογή για το ss. Το ρωτάω γιατί μου είπαν να βάλω στο Μ1 επιλογή 094.Γενικα είμαι αδαείς σε tc γιατί χρησιμοποιώ Kanthal.\nΔημοσιεύθηκε 01 Οκτώβριος 2017 - 21:16\nΔημήτρη άψογη παρουσίαση και αναλυτική.\nΠαναγιώτη το SS κυκλοφορεί σε πολλούς τύπους και από πολλές εταιρείες.\nΚανένας δεν μπορεί να σου πει με ακρίβεια σε τί TCR θα δουλέψει καλά.\nΕφόσον είσαι σίγουρος ότι είναι SS δοκίμασε το 094 που σου είπαν ή ξεκίνα από 088 έως 120 και όπου σου αρέσει.\nΥπάρχουν πολλές παράμετροι που επηρεάζουν την λειτουργία σε TC (τύπος SS, εταιρεία, μοντάκι, ατμοποιητής κλπ)\nΔημοσιεύθηκε 01 Οκτώβριος 2017 - 22:03\nΠρακτικά βάλε κάτι μεταξύ 88 και 100 και είσαι μέσα. Άλλωστε το SS δεν αλλάζει και τόσο αντίσταση για να έχεις πρόβλημα.\nΔημοσιεύθηκε 03 Οκτώβριος 2017 - 11:41\nΜια προταση για αυτους που θελουν να κανουν το κατι παραπανω απο μονο συρμα στον επισκευασιμο τους. Υπαρχουν συρματα πολλα. Το πιο απλο διπλο συρμα μετα το μονο ειναι το twisted και το parallel. Μετα παμε σε klapton κτλ.\nΟμως, οτιδηποτε αλλο μετα το parallel (που αποδιδει εξαιρετικα) ακομα και το twisted χρειαζεται πολυ περισσοτερη ισχυς για να εχουμε αποδοση.\nΜε το διπλο συρμα εχουμε ωμικη αντισταση περιπου στο μισο της μονης (παντα με το ιδιο συρμα).\nΔημοσιεύθηκε 03 Οκτώβριος 2017 - 13:06\nΞέχασα το παράλληλο, καλά που το έγραψες! Δεν το έχω δοκιμάσει γιατί προτιμάω αντιστάσεις γύρω στο 0,8 Ohm, οπότε θέλω 2Χ1,6 Ohm σε 2,5mm πυρήνα οπότε μου βγαίνω λίγο στριμώκολο...\nΔημοσιεύθηκε 03 Οκτώβριος 2017 - 13:08\nΔοκιμασε το με ποιο λιγες σπειρες κατα την γνωμη μου οτι καλυτερο\nΔημοσιεύθηκε 03 Οκτώβριος 2017 - 13:15\nΣτα 0,32mm SS ήδη είναι αρκετές σπείρες τα 0,8 Ohm και δεν τρελαίνομαι για Kanthal!\nΔημοσιεύθηκε 23 Οκτώβριος 2017 - 19:53\nΑς δούμε ένα βίντεο κατασκευής παράλληλης αντίστασης (2 ή περισσότερα σύρματα που τυλίγονται παράλληλα το ένα με το άλλο) από RiP Trippers. Να σημειώσω ότι ρεύμα θα δώσετε στην αντίσταση όση πιό λίγη ώρα γίνεται για να δείτε τυχόν hot spot (υπερβολικό κοκκίνισμα έως και σχεδόν λευκό σε κάποιο τμήμα της αντίστασης) και για να πλησιάσετε τις σπείρες (με προσοχή γιατί εύκολα θα καβαλήσει το ένα σύρμα στο άλλο). Αν το κάνετε ενώ δίνετε ρεύμα θα χρειαστείτε κεραμική λαβίδα, αλλοιώς θα γίνει βραχυκύκλωμα. Το κοκκίνισμα της αντίστασης πρέπει να γίνεται από το κέντρο της προς τα έξω.\nΕπεξεργάσθηκε απο fantomas7, 23 Οκτώβριος 2017 - 20:43.\nΔημοσιεύθηκε 06 Δεκέμβριος 2017 - 21:40\nΜια βοήθεια παρακαλω.... Επειδη παρελαβα μολις κατι συρματα και παιζω πρωτη φορα με ss316l εφτιαξα αντισταση 6 σπειρες 2,5 πυρήνα 27ga και βγηκε 0,5ohm. Σε τι watt πρεπει να παιζω??? Το primo μολις επελεξα το ss συρμα εβγαλε 20watt 235c μονο του... Τραβαω τζουρες και γραφει συνεχεια protection τι παιζει γιατι δεν σκαμπαζω τιποτα περα απο κανθαλ???\nΕπεξεργάσθηκε απο Georgechania, 06 Δεκέμβριος 2017 - 21:44.\nΔημοσιεύθηκε 06 Δεκέμβριος 2017 - 21:59\nΣε γύρισε σε ελέγχo θερμοκρασίας (TC)\nΤο SS μπορείς να το δουλέψεις όμως και σαν το Kanthal, για αρχή ξεκίνα απο 11-12W και ανέβα όσο σου αρέσει (σαν το Kanthal σε λογικά πλαίσια )\nΔημοσιεύθηκε 06 Δεκέμβριος 2017 - 22:19\nΕνταξει το βρηκα!!! Με ειχε βαλει μονο του σε TC.... Το γυρισα σε VW και παιζει μπαλα...\nΔημοσιεύθηκε 15 Δεκέμβριος 2017 - 16:24\nΩραια παρουσιαση και κατατοπιστικη!\nΔημοσιεύθηκε 23 Δεκέμβριος 2017 - 16:49\nΚαλήσπερα μια ερώτηση για τους ποιο γνωστές έχω 2 κάνα 2 μέτρα ss του Γερμανού και έλεγα να παίξω λίγο με έλεγχο ξέρεις κανείς το tcr γιατί πάντα έπαιζα απλά με το που ss\nΔημοσιεύθηκε 23 Δεκέμβριος 2017 - 21:33\nΟ Γερμανός νομίζω δίνει στο site του τα TCR για τα σύρματά του, εκτός αν θυμάμαι λάθος.\nΔημοσιεύθηκε 24 Δεκέμβριος 2017 - 09:06\nMakis 66 ευχαριστώ πολύ το βρήκα από το site!!\nΔημοσιεύθηκε 17 Ιανουάριος 2018 - 13:14\nΠαρελαβα και εστησα με συρμα ζιρκονιο εκδοση soft,σε 0.35 και 0.40 χιλιοστα.Το συρμα αυτο εχει σταθερη αποδοση,ειναι αρκετα μαλακο και δινει γευση θα ελεγα σε υπερβολικο βαθμο.Εξαιρετικο υλικο.\nΔημοσιεύθηκε 31 Ιανουάριος 2018 - 23:46\nΠαιζω με Kanthal - Φτιάχνω τις σπειρες που θελω - Χωρις βαμβακι παταω μια γρηγορη στο mod με λιγα watt χωρις να προλαβει να πυρωσει η αντισταση\nΒλεπω ποσα Ω ειμαι - Αν ειναι σταθερα (Πατα καλα το συρμα) - και περναω βαμβακι\nΔεν μου αρεσει το microcoil\nΚανω σωστα η πρεπει να κοκκινιζει η αντισταση για να βλεπω αν αναβει απο το κεντρο προς τα εξω ?\nΤελικα ειναι η δεν ειναι σωστο να πυρωνουμε την αντισταση ?\nΔημοσιεύθηκε 01 Φεβρουάριος 2018 - 08:52\nΚώστα από ότι λένε γιατροί (βλέπε Φαρσαλινός) αλλά και πολλοί άλλοι "ειδικοί" στα μέταλλα καλό είναι να μην πυρώνουμε το σύρμα γιατί με την υπερβολική θερμοκρασία χάνει τις ιδιότητές του και ίσως μετά κατά το άτμισμα να απελευθερώνει κάποια πράγματα επιβλαβή για τον οργανισμό μας.\nΣτις αραιές σπείρες δεν χρειάζεται αυτή η δοκιμή γιατί δεν υπάρχει καμία περίπτωση να έχει hot spots (σημεία δηλαδή που θα ανάβουν περισσότερο από κάποια άλλα).\nΣτις κολλητές σπείρες όμως για να αποφύγεις τα λεγόμενα hot spots αναγκαστικά πρέπει να τις πυρώσεις έστω και λίγο για να ανάβουν από μέσα προς τα έξω.\nΑν δεν ανάβουν τις "χαϊδεύεις" - πειράζεις με ένα κατσαβιδάκι μέχρι να ανάβουν όπως πρέπει.\nΕγώ κάνω πάντα αντιστάσεις με ανοιχτές σπείρες και αυτό συστήνω, αλλά και πάλι πριν βαμβακώσω δίνω λίγο ρεύμα ίσα που να ζεσταθεί η αντίσταση (όχι να πυρώσει) και να κάψει ότι βρώμικο έχει πάνω της (ιδρώτας από τα χέρια, μηχανόλαδο κλπ).\nΤο kanthal δεν μεταβάλει αντίσταση ούτε με την θερμοκρασία ούτε με το πώς είναι σφιγμένο. Για το θέμα του ελέγχου για hot spots υπάρχει διχογνωμία περί οξειδίων που δημιουργούνται. Προσωπικά μετράω αντίσταση χωρίς ρεύμα, βάζω βαμβάκι, το ποτίζω και βλέπω τότε με ρεύμα αν βγάζει ατμό σε όλη την έκταση του βαμβακιού. Δεν είναι τόσο ακριβές αλλά ειδικά αν κάνεις ανοικτές σπείρες δεν υπάρχει και περίπτωση hot spot.


#SkiptheSevens: Το νέο spot της Lenovo σας ζητά να ξεχάσετε τα 7άρια smartphones της αγοράς!\nby Christine Kitsati 16 Sep 2016\nΗ νέα προωθητική καμπάνια της οικογένειας Moto της Lenovo με motto το… #SkiptheSevens τα βάζει με όλες τις συσκευές που έχουν το… 7άρι στο όνομά τους, δηλαδή τις νεότερες προτάσεις των Samsung και Apple (βλέπε S7, S7 Edge, Note 7, iPhone 7 και iPhone 7 Plus).\nTo concept του clip θέλει μία ομάδα “πιστών” φίλων της Apple να βρίσκονται σε μία αίθουσα συνεδριάσεων συζητώντας για το νέο iPhone και τις αλλαγές σ’ αυτό για τις οποίες δε φαίνονται ενθουσιασμένοι, πλην της βελτίωσης της κάμερας και κάποιων άλλων μικροβελτιώσεων.\nΣτη συνέχεια, τους παρουσιάζεται μία συσκευή η οποία τους εμφανίζεται ως ένα prototype “επόμενο” iPhone, με καινοτομίες όπως τα modular accessories που αυξάνουν την αυτονομία, κάνουν καλύτερο τον ήχο της συσκευής κ.ά.\nΦυσικά, η συσκευή που τους επιδεικνύεται δεν είναι ένα iPhone, αλλά, όπως εύκολα θα αντιληφθείτε από το video, τίποτα άλλο από το νέο Moto Z με MotoMods από το οποίο όλοι φαίνονται ενθουσιασμένοι.\nΔείτε το spot της Lenovo και αποφασίστε αν αυτό είναι που ψάχνετε από το επόμενο κινητό σας, “σνομπάροντας” τα “7άρια” της αγοράς.


Εκθεση αερομοντελλισμού 1953\nΤο κατωτέρω αποσπάσμα πρακτικών αναφέρει την πραγματοποίηση έκθεσης αερομοντελλισμού τον Ιανουάριο 1953. Δυστυχώς δεν έχουμε άλλα στοιχεία. Οι σελίδες που αντιστοιχούν στα πρακτικά #6 έως και #10 είναι κενές.\nΠρακτικό #11, Δ.Σ. Ε.Α.Α. 12 Ιανουαρίου 1953\nΕν αρχή ο κ. Πρόεδρος εκφράζει την ικανοποίησίν του δια την κίνησιν της Εκθέσεως. Παρακαλεί δε τα μέλη του Συμβουλίου όπως εξακολουθήσουν με την αυτήν θέρμην τας ενεργείας και την προπαγάνδα των δια την διάδοσιν της ιδέας του αερομοντελλισμού εις την Αθήνα.\nΕν συνεχεία ο Εφορος Υλικού αναφέρει ότι τα εν τη αποθήκη ευρισκόμενα υλικά δεν επαρκούν δια τας ανάγκας της Εκθέσεως και ζητεί όπως το προεδρείον της Εκθέσεως έλθη εις συννενόησιν μετά του Προεδρείου της Β.Α.Λ.Ε. δια να εξεύρουν τρόπον προμηθείας νέων υλικών. Η πρότασις γίνεται δεκτή, ο δε Πρόεδρος αναλαμβάνει όπως έλθη εις συνεννόησιν μετά των αρμοδίων της Β.Α.Λ.Ε. και συζητήση δια το όλον θέμα.


Το βασικό σημάδι που αποδεικνύει ότι σε απατάει! - Daily-News.GR\n08 Ιουνίου 2020, 18:30\tΣεξ & Σχέσεις 618 Προβολές\nΚι αν έχουμε μιλήσει για τις σχέσεις, τις έχουμε αναλύσει, και φυσικά ΔΕΝ έχουμε καταφέρει ποτέ να καταλήξουμε πουθενά. Ο λόγος βέβαια είναι, ότι όλοι μας είμαστε τόσο διαφορετικοί, οπότε καμία σχέση δεν μπορεί να μοιάζει με την άλλη. Τελοσπάντων, εμείς προσπαθούμε να καταλήγουμε σε κάποια συμπεράσματα για να βοηθάμε όσο μπορούμε.\nΌσο λοιπόν χαρούμενοι γινόμαστε ακούγοντας για πετυχημένες και ευτυχισμένες σχέσεις, άλλο τόσο στενοχωριόμαστε όταν ακούμε για προβλήματα, καυγάδες και… απιστίες!\nΗ απιστία λοιπόν, είναι ένα ειδικό κεφάλαιο, το οποίο όσο κι αν αναλυθεί δεν πρόκειται ποτέ να πούμε ότι το έχουμε κλείσει. Σε περίπτωση βέβαια που έχεις τις υποψίες σου, υπάρχουν όντως διάφορα σημάδια τα οποία μπορούν να σε βοηθήσουν ώστε να μη βαδίζεις στο σκοτάδι. Μάλιστα, έπειτα από έρευνες, οι ειδικοί κατέληξαν ότι στις περισσότερες υποθέσεις απιστίας, υπήρχε ένα κοινό στοιχείο.\nΑυτό ήταν οι υπερωρίες στη δουλειά του. Ναι μάλιστα. Φαίνεται ότι για τους περισσότερους είναι ο πιο safe τρόπος ώστε να… κολλήσουν το παράνομο ραντεβού τους αμέσως μετά τη δουλειά, και εξασφαλίζουν και την απουσία γκρίνιας από την… επίσημη, με τη δικαιολογία ότι εργάζονται σκληρά!\nΕτικέτεςάντρας απιστία γυναίκα ΕΡΩΤΑΣ ζευγάρι σεξ σημάδια σχέσεις\nΠροηγούμενος Ο πετρελαϊκός κολοσσός BP ανακοίνωσε ότι θα καταργήσει 10.000 θέσεις εργασίας – Newsbeast\nΕπόμενο Ο κορονοϊός θα προκαλέσει φέτος παγκόσμια ύφεση 5,2% – Newsbeast


Everything is Greece ===== Τα πάντα είναι Ελλάδα: Αγανακτισμένοι; Ευχαριστώ, δεν θα πάρω!\nΑγανακτισμένοι; Ευχαριστώ, δεν θα πάρω!\nΠροσωπικά δεν έχω εμπιστοσύνη σε οποιονδήποτε δηλώνει «αγανακτισμένος». Μπορώ να τον κατανοήσω, ενδεχομένως και να τον δικαιολογήσω, αλλά δεν είμαι υποχρεωμένος να εμπιστευτώ τις επιλογές του. Κάθε άλλο! Με φοβίζουν οι εξαγριωμένοι άνθρωποι που έχουν αφεθεί στο κύμα του λαϊκισμού. Και πολύ περισσότερο με φοβίζουν αυτά που μπορούν να συμβούν στο όνομά τους. Λυπάμαι, αλλά δεν είμαι οπαδός της «δημοκρατίας της πλατείας». Όχι, ευχαριστώ, αλλά δεν θα πάρω.\nΤα Μέσα Ενημέρωσης χαϊδεύουν τα αυτιά των «εξεγερμένων». Ο Τύπος στην Ελλάδα έχει παράδοση στον λαϊκισμό. Εκδότες που μέχρι χτες ζούσαν από την κρατική διαφήμιση, σήμερα κατηγορούν όλους τους άλλους για την υπερχρέωση της χώρας και καλούν τον λαό σε... εξέγερση κατά των... «προσκυνημένων». Η παράνοια σε όλο της το μεγαλείο...\nΣτις πλατείες συναθροίζονται αγνοί άνθρωποι που έχουν κουραστεί από το χρεοκοπημένο και βαθιά διεφθαρμένο πολιτικό σύστημα και επαγγελματίες επαναστάτες που αναζητούν το τέλος του καπιταλισμού. Το πρόβλημα είναι ότι αυτό το «κίνημα» δεν έχει ορατούς και ξεκάθαρους πολιτικούς στόχους, ούτε και κάποια μορφή συγκρότησης.\nΚι αυτό ακριβώς είναι το επικίνδυνο. Η οργή αυτή του κόσμου μπορεί να χρησιμοποιηθεί εύκολα από όποιον θα το επιθυμούσε για να δημιουργήσει συνθήκες ανωμαλίας. Τα Δεκεμβριανά δεν απέχουν πολύ χρονικά για να υποστηρίξει κανείς ότι «αυτά» δεν συμβαίνουν στις μέρες μας.\nΑκόμη και ο όρος «αγανακτισμένος» μου προκαλεί απέχθεια. Κι έκπληξη, συνάμα, που τον υιοθετεί ακόμη και η αριστερά. Μάλλον έχουν ξεχάσει τι έχουν τραβήξει οι παλιότερες γενιές των συνοδοιπόρων τους από κάποιους άλλους «αγανακτισμένους». Το γεγονός ότι η αριστερά αντιγράφει πρακτικές των άλλοτε θυτών της είναι κάτι που φανερώνει και τα δικά της αδιέξοδα.\nΌλα αυτά, όμως, είναι επικίνδυνα. Είναι σαν να βγάζει κάποιος εξαγριωμένους ταύρους σε έναν δρόμο κατάμεστο από ανυποψίαστους ανθρώπους. Μόνο η τύχη μπορεί να βοηθήσει για να μην συμβεί κάποιο «ατύχημα».\nΛένε ότι η κρίση του λαού είναι πάντα σωστή. Λυπάμαι, αλλά δεν θα συμφωνήσω. Ο λαός δεν έχει πάντα δίκιο. Η μάζα έχει σχεδόν πάντα άδικο. Θα θυμάστε τι έγινε με τις περίφημες συγκεντρώσεις για την Μακεδονία, για παράδειγμα. Λοιπόν, όχι! Η δημοκρατία δεν έχει ανάγκη από πλήθη που μαζεύονται στις πλατείες για να εκφράσουν την αγανάκτησή τους, αλλά από πολίτες με υψηλό το αίσθημα της ευθύνης και κατέχοντες το αγαθό της Παιδείας.\nΗ κρίση έχει δύο φυσικές διεξόδους σε πολιτικό επίπεδο. Η πρώτη είναι να αναδειχτούν νέες και υγιείς δυνάμεις που θα αναλάβουν τις τύχες της χώρας. Η δεύτερη είναι να παραδοθεί η χώρα στην λογική του όχλου, το οποίο μόνο δεινά μπορεί να φέρει. Η πλάστιγγα, πάντως, δεν γέρνει, προς το παρόν, προς το καλό σενάριο...\nΑναρτήθηκε από Thanos Everythingisgreece στις 4:36 μ.μ.\nΕτικέτες ΔΝΤ, Ελλάδα, Οικονομία\nΤώρα όλοι θέλουν να σώσουν την Ελλάδα και το ευρώ....\n''Η Γερμανία χρωστά στην Ελλάδα 575 δις ευρώ''\nΠρος πολιτική διευθέτηση: Τρέμουν πλέον την κρίση ...\nΗ κυπριακή Προεδρία της Ε.Ε. να δείξει τη σοβαρή-υ...\nΠαρέμβαση Αϊβαλιώτη στην Ολομέλεια του Συμβουλίου ...\nΟι ενσυνείδητοι δολιοφθορείς της άμυνας της Κύπρου...\n«Εξυπνη» άμυνα λόγω λιτότητας\nΝα σώσουμε την Ελλάδα μας!\nΤρόικα και ελληνικό χρέος: H μπλόφα αποκαλύπτεται;...\nΤο άνοιγμα των οδοφραγμάτων και το τσιμέντωμα της ...\nΝέα μεταναστευτικά ρεύματα προς την Ευρώπη\nΟ πρωθυπουργός της Ελλάδας έχει γενέθλια του Αγίου...\n«Να σταματήσουν οι τουρκικές υπερπτήσεις»\nΔύο μαχητικά χαμένα σ΄ ένα 24ωρο ,είναι πολλά κύρι...\nΧάρτης Ερευνών: Χαρίζουμε στη Λιβύη τεράστια κοιτά...\nΠαράδειγμα η Π.Α. για όλους!\nΗ ΕΛΠΙΔΑ ΓΕΝΝΙΕΤΑΙ ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ\nΑπών ο Τούρκος ΑΚΑΜ από την άσκηση SAR «ΙΩΝΑΣ 2011...\nΈγκριση Νέας Δομής… παραμυθιαζόμαστε μεταξύ μας!\nΞιπάστηκαν οι πρακτοράντζες!\nΟΙ ΛΑΘΡΟΜΕΤΑΝΑΣΤΕΣ ΔΙΑΛΥΟΥΝ ΤΗ ΣΥΝΟΧΗ ΤΗΣ ΕΥΡΩΠΗΣ\nΚοινή στρατιωτική άσκηση Ελλάδας - Κύπρου - Ισραήλ...\nΦρίκη στην Κύπρο: Έσφαξαν ζευγάρι καθηγητών μπροστά στο 11χρονο παιδί τους - Ένα ζευγάρι καθηγητών, 60 και 50 ετών, δολοφονήθηκε γύρω στη 1:30 τα ξημερώματα στο σπίτι του στον Στρόβολο της Κύπρου. Σύμφωνα με πληροφορίες, άγνωστοι πο...\nΣυνελήφθη γερμανός τζιχαντιστής για συμμετοχή στις επιθέσεις της 11/9 - Ο άνδρας κατηγορείται ως είχε στρατολογήσει τους εκτελεστές των επιθέσεων της 11ης Σεπτεμβρίου 2001 στη Νέα Υόρκη και την Ουάσινγκτον Ένας Γερμανός τζιχαντ...\n"Εκλογές" - Η ανάγνωση της παρούσης ανάρτησης επιτρέπεται ΜΟΝΟ σε άτομα ικανά να κατανοήσουν ένα επίσημο έγγραφο χωρίς να τους υποδείξει κάποιος τρίτος τι λέει ή τι εν...


Ανακαίνιση & Airbnb – alfa-projects\nΑνακαίνιση & Airbnbbaradmin2019-09-19T19:46:27+03:00\n“ Τι είναι το Airbnb? ”\nΗ Airbnb είναι ένας εύκολος τρόπος να βγάλετε extra χρήματα απλά και μόνο δημοσιεύοντας το άδειο διαμέρισμα το οποίο έχετε στη διάθεσή σας και βρίσκεται σε μια περιοχή με τουριστική κίνηση ή κοντά σε κάποιο κεντρικό σημείο.\nΤο πρώτο βήμα λοιπόν δεν είναι άλλο από την ανακαίνιση του ακινήτου, ώστε ο υποψήφιος ενοικιαστής να διακρίνει φωτογραφίες που θα αναδεικνύουν το χώρο και θα παρουσιάζουν το διαμέρισμα διακοσμημένο και διαμορφωμένο ανάλογα με τις σύγχρονες απαιτήσεις.\nΧρειάζεται οργάνωση και προγραμματισμός για την εξοικονόμηση χρόνου και χρήματος. Στην alfa – projects παρέχουμε προτάσεις διαμόρφωσης και διακόσμησης που θα αυξήσουν τις πιθανότητες ενοικίασης και στη συνέχεια τις καλές κριτικές στην πλατφόρμα του Airbnb.


Ξενοδοχεία σε Gap από 58€/βράδυ - Ψάξτε στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία σε Gap\nΤα καλύτερα ξενοδοχεία σε Gap\nΤα δημοφιλέστερα ξενοδοχεία σε Gap\nNestor Hotel - Gap - Βεράντα\nIbis Gap Centre - Gap - Σαλόνι\nLes Olivades - Gap - Κτίριο\nHotel Restaurant Le Carina - Gap - Εστιατόριο\nMon Hôtel à Gap - Gap - Σαλόνι\nLe Mas d'Estello - Gap - Εστιατόριο\nÀ la Petite Maison - Gap - Μπαλκόνι\nB&B Hotel Gap - Gap - Κρεβατοκάμαρα\nLa Maison Augustine - Gap - Κουζίνα\nHavvah Hotel Gap - Gap - Σαλόνι ξενοδοχείου\nHotel Le Clos - Gap - Κρεβατοκάμαρα\nΠόσο κοστίζει ένα ξενοδοχείο σε Gap;\nΔημοφιλέστεροHotel Restaurant Le Carina83€ το βράδυ\n2ο δημοφιλέστεροHotel Le Clos78€ το βράδυ\nΚαλύτερη προσφοράB&B Hotel Gap57€ το βράδυ\nΚαλύτερη προσφορά #2Nestor Hotel61€ το βράδυ\nΔημοφιλέστεροAvantici Citotel Gap61€ το βράδυ\n2ο δημοφιλέστεροIbis Gap Centre85€ το βράδυ\nΚαλύτερη προσφοράAdonis Gapotel55€ το βράδυ\nΚαλύτερη προσφορά #2Havvah Hotel Gap57€ το βράδυ\nΔημοφιλέστεροAppartement de charme idéalement situé102€ το βράδυ\n2ο δημοφιλέστεροVilla charance setting114€ το βράδυ\nΚαλύτερη προσφοράStudio De Standing74€ το βράδυ\nΚαλύτερη προσφορά #2Spacieux T2 Coeur de Gap76€ το βράδυ\nΠότε να κλείσετε ξενοδοχείο σε Gap\nΟι καλύτερες συμβουλές για να βρείτε εκπληκτικές προσφορές ξενοδοχείων σε Gap\nΕάν αναζητάτε φθηνό ξενοδοχείο σε Gap, καλύτερα να επισκεφτείτε την πόλη κατά την περίοδο χαμηλής ζήτησης. Οι μήνες κατά τους οποίους θα βρείτε φθηνή διαμονή σε Gap είναι ο Δεκέμβριος και ο Νοέμβριος.\nΟι τιμές δωματίων ποικίλουν με βάση διάφορους παράγοντες. Εάν μείνετε Τρίτη σε Gap, θα βρείτε τις φθηνότερες προσφορές ξενοδοχείων. Συνήθως η πιο ακριβή ημέρα είναι Πέμπτη.\nΣυχνές ερωτήσεις για την κράτηση ξενοδοχείων σε Gap\nΕίναι ασφαλή τα ξενοδοχεία στην περιοχή Gap κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή Gap.\nGap: Πώς μπορώ να βρω ξενοδοχείο στο κέντρο;\nΑφού κάνετε αναζήτηση για ξενοδοχείο στην KAYAK, μπορείτε να τη βελτιώσετε με το φίλτρο Γειτονιάς που σας επιτρέπει να διαλέξετε τις κεντρικές περιοχές στην πόλη Gap. Μπορείτε επίσης να κάνετε αναζήτηση με τον χάρτη για να διαλέξετε μια συγκεκριμένη περιοχή, όπως το κέντρο της πόλης Gap\nΠού να μείνετε σε Gap\nΟ χάρτης μας σας βοηθά να βρείτε τον ιδανικό χώρο διαμονής σε Gap, καθώς σας δείχνει την ακριβή τοποθεσία κάθε ξενοδοχείου.\nΌλα τα ξενοδοχεία σε Gap\nGap - Προσφορές ξενοδοχείων. Βρείτε ξενοδοχεία στην πόλη Gap. Βρείτε φθηνά δωμάτια στην πόλη Gap. Η KAYAK ψάχνει σε εκατοντάδες ταξιδιωτικά site για να σας βοηθήσει να βρείτε και να κλείσετε τα φθηνότερα ξενοδοχεία.


Tuesday, 26 May 2020 21:06\nΒίκυ Καραντζαβέλου - 09 March 2018, 10:55\nΟ κ. Μάνος Κόνσολας, βουλευτής Δωδεκανήσου της Νέας Δημοκρατίας και τομεάρχης Τουρισμού της Νέας Δημοκρατίας μιλά στο TravelDailyNews για την ανταγωνιστικότητα του ελληνικού τουριστικού προϊόντος και πως αυτό πλήττεται από τη φορολογία, για την ανάγκη ενός νέου χωροταξικού που θα προσελκύει επενδύσεις μεγάλης κλίμακας, ενώ τονίζει ότι η Νέα Δημοκρατία έχει αναλάβει συγκεκριμένες δεσμεύσεις, όπως η άμεση κατάργηση του φόρου διανυκτέρευσης, η μείωση του ΕΝΦΙΑ κατά 30% και η μείωση του συντελεστή φορολόγησης των επιχειρήσεων από το 29% στο 20% με χρονικό ορίζοντα διετίας.\nTravelDailyNews: Τελικά, ο τουρισμός είναι αυτός που δίνει θετικό πρόσημο στην ανάπτυξη της οικονομίας. Αρκεί αυτό για να γυρίσει σελίδα η χώρα;\nΜάνος Κόνσολας: Τα επίσημα στοιχεία δείχνουν ότι το 2017 “έκλεισε”, τελικά, με ανάπτυξη της τάξης του 1,4% αντί του 2,7% που περίμενε η κυβέρνηση. Το γεγονός ότι ο τουρισμός παρουσίασε αύξηση των ταξιδιωτικών εισπράξεων κατά 1,3 δισ. ευρώ περίπου, αλλά, κυρίως, αν σκεφθούμε την πολλαπλασιαστική συνεισφορά που έχει σε άλλους κλάδους, τότε η ανάπτυξη 1,4% οφείλεται σχεδόν εξ ολοκλήρου στον τουρισμό. Αυτό δεν αρκεί, γιατί πολύ απλά όλοι οι άλλοι τομείς της οικονομίας κινούνται σε ρυθμούς ύφεσης.\nTDN: Το 2017 πήγε καλά πάντως, ως χρονιά...\nΜ.Κ.: Το 2016 είχαμε, για πρώτη φορά, μείωση των ταξιδιωτικών εισπράξεων, γιατί προσωπικά δε μετρώ αριθμό επισκεπτών, αλλά έσοδα. Το ίδιο κάνουν και όλοι οι άνθρωποι που ασχολούνται επαγγελματικά με τον τουρισμό. Το 2017, είχαμε, πράγματι, αύξηση των ταξιδιωτικών εσόδων που κινήθηκαν λίγο πάνω από τα έσοδα του 2015. Όλα αυτά, βεβαίως, ενώ συνεχιζόταν η θετική συγκυρία για τη χώρα μας από τα προβλήματα που αντιμετώπιζαν άλλοι τουριστικοί προορισμοί στην Τουρκία ή την Αίγυπτο, χωρίς, όμως, να καταφέρουμε να τα αξιοποιήσουμε όσο θα έπρεπε.\nΔε θεωρώ ότι πρέπει να είμαστε ευχαριστημένοι, η δυναμική που μπορεί να αναπτύξει ο τουρισμός μας είναι μεγαλύτερη, αρκεί, βεβαίως, να βγει από τον αυτόματο πιλότο. Μπροστά μας υπάρχουν μεγάλα εμπόδια, χρειάζονται ελιγμοί και χάραξη νέας πορείας. Δε σας κρύβω ότι υπάρχουν ζητήματα που μου δημιουργούν έντονη ανησυχία για τις προοπτικές του τουρισμού μας. Και δεν είμαι ο μόνος...\nTDN: Τι πρέπει να μας ανησυχεί;\nΜ.Κ.: Κατ’αρχάς, ότι ανταγωνιστικοί προορισμοί, που είχαν προβλήματα και τα προβλήματα αυτά συνέβαλαν στην αύξηση του τουριστικού ρεύματος προς την Ελλάδα, ανακάμπτουν. Αναφέρομαι στην Τουρκία και στην Αίγυπτο. Κατά δεύτερο λόγο, ότι οι φορολογικές επιβαρύνσεις που έχουν επιβληθεί καθιστούν ακριβότερο το τουριστικό μας προϊόν και οι συνέπειες θα αρχίσουν να εμφανίζονται το επόμενο διάστημα. Το μεγαλύτερο πρόβλημά μας κινδυνεύει να είναι η μείωση της ανταγωνιστικότητάς μας, ως προορισμός. Κατά τρίτο λόγο, δεν υπάρχει πλαίσιο για την προσέλκυση επενδύσεων που θα διαφοροποιήσουν και θα εμπλουτίσουν το τουριστικό μας προϊόν. Επενδύσεις που θα απευθύνονται σε επισκέπτες υψηλού εισοδήματος και σε νέες αγορές αλλά και ειδικές κατηγορίες επισκεπτών.\nΥπάρχει και κάτι ακόμα που με ανησυχεί, η τουρκική προκλητικότητα και επιθετικότητα στο Αιγαίο. Στην “καρδιά”, δηλαδή, του τουρισμού μας.\nTDN: Μια ένταση ή ένα ενδεχόμενο θερμό επεισόδιο με την Τουρκία, πόσο θα επηρεάσει τον τουρισμό μας;\nΜ.Κ.: Δε θέλω ούτε να το σκέφτομαι. Αρκεί να δει κανείς τις συνέπειες που είχαν στον τουρισμό της Τουρκίας το πραξικόπημα, αλλά και οι τρομοκρατικές ενέργειες. Το κριτήριο της ασφάλειας κυριαρχεί στην επιλογή ενός τουριστικού προορισμού και η Ελλάδα πρέπει να συνεχίσει να αποτελεί χώρα ασφάλειας και σταθερότητας.\nTDN: Σε μια τέτοια περίπτωση, όμως, η Τουρκία θα πρέπει να συνυπολογίσει ότι θα πληγεί και ο δικός της τουρισμός.\nΜ.Κ.: Δε νομίζω ότι η τουρκική πολιτική ηγεσία και ο κ. Ερντογάν υπολογίζουν τις συνέπειες στον τουρισμό τους. Αυτό δείχνει η πρακτική και η συμπεριφορά τους.\nTDN: Ως τομεάρχης Τουρισμού της Νέας Δημοκρατίας έχετε κάνει “σημαία” την αναγκαιότητα μείωσης των φόρων στον τουρισμό. Παρά την αύξηση των φορολογικών επιβαρύνσεων, όμως, ο τουρισμός δείχνει να διατηρεί τη δυναμική του.\nΜ.Κ.: Η δυναμική αυτή εξαντλείται από τη στιγμή που ο τουρισμός μας αντιμετωπίζει πρόβλημα ανταγωνιστικότητας και το τουριστικό μας προϊόν είναι πιο ακριβό, λόγω των φορολογικών επιβαρύνσεων που έχουν επιβληθεί τα τρία τελευταία χρόνια. Σε σχέση με τα ισχύοντα σε άλλες χώρες, όπως η Ισπανία, η Ιταλία, η Κύπρος, η Γαλλία και η Πορτογαλία, ο ΦΠΑ στην Ελλάδα, στις υπηρεσίες που συνδέονται με τον τουρισμό, είναι ιδιαίτερα υψηλός.\nΈχουμε ΦΠΑ στη διαμονή στο 13%, ενώ Ισπανία, Γαλλία και Ιταλία έχουν 10%, η Κύπρος 9% και η Πορτογαλία 6%. Έχουμε ΦΠΑ στην εστίαση στο 24%, ενώ η Πορτογαλία έχει 13%, Ισπανία, Γαλλία και Ιταλία 10% και η Κύπρος 9%. Έχουμε ΦΠΑ στις μεταφορές 24%, τη στιγμή που η Κύπρος έχει 19%, Γαλλία, Ιταλία και Ισπανία έχουν 10% και η Πορτογαλία 8%. Μπορούμε με αυτούς τους φορολογικούς συντελεστές να είμαστε ανταγωνιστικοί σε βάθος χρόνου;\nTDN: Η Νέα Δημοκρατία τι θα κάνει στο ζήτημα της μείωσης των φόρων; Πόσο εφικτό είναι αυτό, με δεδομένο ότι η χώρα θα βρίσκεται για πολλά χρόνια υπό επιτροπεία;\nΜ.Κ.: Η Νέα Δημοκρατία και ο Κυριάκος Μητσοτάκης έχουν αναλάβει συγκεκριμένες δεσμεύσεις, όπως είναι η άμεση κατάργηση του φόρου διανυκτέρευσης, η μείωση του ΕΝΦΙΑ κατά 30% και η μείωση του συντελεστή φορολόγησης των επιχειρήσεων από το 29% στο 20% με χρονικό ορίζοντα διετίας.\nΜας ρωτά η κυβέρνηση του κ. Τσίπρα πως θα μειώσουμε τους φόρους. Μας ρωτούν εκείνοι που επέβαλλαν 27 νέους φόρους εδώ και τρία χρόνια και εκείνοι που έφεραν μέτρα ύψους 15 δισ. ευρώ. Μας ρωτούν πως θα μειώσουμε τους φόρους, ενώ το έχουμε ξανακάνει και το αποδείξαμε με τη μείωση του ΦΠΑ στην εστίαση, του ειδικού φόρου στο πετρέλαιο θέρμανσης, τη μείωση των εργοδοτικών εισφορών.\nΟι μειώσεις φόρων που κάναμε οδήγησαν σε αύξηση των φορολογικών εσόδων το 2014 και αυτό αναγνωρίστηκε από τους δανειστές. Δεν είναι γραμμένα όλα σε πέτρα, υπάρχει περιθώριο και δυνατότητα μείωσης των φόρων ιδιαίτερα σε ένα τομέα όπως ο τουρισμός, που υπεραποδίδει.\nTDN: Τόσο ο κ. Μητσοτάκης, όσο και εσείς ως Τομεάρχης Τουρισμού, μιλάτε για τη σημασία που έχει το νέο χωροταξικό για τον τουρισμό και την προσέλκυση επενδύσεων. Που στηρίζεται αυτή η αισιοδοξία σας;\nΜ.Κ.: Σήμερα, στο 80% της χώρας υπάρχουν απαγορεύσεις και τίθενται εμπόδια για επενδυτικές πρωτοβουλίες στον τομέα του τουρισμού. Χρειαζόμαστε ένα νέο χωροταξικό που θα προσελκύει επενδύσεις μεγάλης κλίμακας και έχω εξειδικεύσει, μάλιστα, και τη στόχευση που πρέπει να έχει.\nTDN: Αν η Νέα Δημοκρατία γίνει κυβέρνηση, τι θα αλλάξει στον τομέα του τουρισμού; Ποια θα είναι η ειδοποιός διαφορά;\nΜ.Κ.: Ο τουρισμός είναι η Δημιουργική Ελλάδα. Αυτήν την Ελλάδα θέλουμε να βγάλουμε μπροστά, να την απαλλάξουμε από τις ιδεοληψίες.\n09 March 2018, 10:55\nΕιδήσεις: 49304 | Στήλες: 2979 | Η σελίδα αποδόθηκε σε 0.4082 δευτερόλεπτα


ΠΡΟΚΗΡΥΞΗ 3ου ΕΝΩΣΙΑΚΟΥ ΠΡΩΤΑΘΛΗΜΑΤΟΣ ΑΓΟΡΙΑ-ΚΟΡΙΤΣΙΑ 12-16 ΕΤΩΝ 16-17/06/2012\nΗ ΙΑ Ένωση αναθέτει στον ΟΑ Βουλιαγμένης ‘Μικροί Άσσοι’ (Λητούς & Ακτής 1,16671, Βουλιαγμένη-Καβούρι) το 3ο ΕΝΩΣΙΑΚΟ Πρωτάθλημα για Αγόρια - Κορίτσια 12 και 16 ετών από Σάββατο 16 Ιουνίου έως Κυριακή 17 Ιουνίου με δυνατότητα παράτασης των αγώνων. Με βάση την απόφαση για τη διεξαγωγή των αγώνων juniors έχουν δικαίωμα συμμετοχής όλοι οι αθλητές / αθλήτριες που ανήκουν στη δύναμη της ΙΑ ένωσης οι σύλλογοι που ανήκουν είναι εγγεγραμμένοι στην ΙΑ' ένωση και έχουν τακτοποιήσει τις οικονομικές τους υποχρεώσεις στην Ένωση. Δικαίωμα συμμετοχής έχουν οι αθλητές που έχουν γεννηθεί τα έτη που ορίζονται από την ΕΦΟΑ σε κάθε κατηγορία. Σε περίπτωση που δεν υπάρχουν τουλάχιστον οκτώ(8) αθλητές / αθλήτριες δεν θα διεξάγεται το πρωτάθλημα και θα αναβάλλεται για άλλη ημερομηνία που θα ορίζεται με ευθύνη της Ένωσης. Δηλώσεις συμμετοχής στο Φαξ 210-9670030 μέχρι 12/06/12 ημέρα Τρίτη, ώρα 21:00.\nΠΡΟΣΟΧΗ Στις δηλώσεις συμμετοχής πρέπει υποχρεωτικά να αναγράφεται ο αριθμός μητρώου και το έτος γέννησης του κάθε αθλητή/τριας. Αθλητής/τρια δεν θα συμμετέχει στην κλήρωση εάν δεν έχει δηλωθεί ο αριθμός μητρώου και το έτος γέννησής του. Απόσυρση στο Φαξ 210-9670030 μέχρι 13/06/2012 ημέρα Τετάρτη και ώρα 12:00 Κλήρωση αγώνων : Η κλήρωση θα γίνει στις 13/06/2012 και ώρα 20:00 ΔΗΜΟΣΙΑ στα γραφεία του ΟΑ Βουλιαγμένης’Μικροί Άσσοι’ (Λητούς και Ακτής 1 16671, Βουλιαγμένη-Καβούρι). Ενημέρωση Αθλητών/τριών, για την ώρα και την ημέρα που αγωνίζονται θα γίνεται στο τηλέφωνο του ΟΑ Βουλιαγμένης ‘Μικροί Άσσοι’ 210-9670030 από τις 14/06/2012 και ώρα 17:00 και στην ιστοσελίδα της ένωσης ΙΑENOSI.GR. ΕΠΙΦΑΝΕΙΑ ΓΗΠΕΔΩΝ: 4 Μοκέτες Υπεύθυνος αγώνων: Μπαρζούκα Αμαλία Επιδιαιτητής: Πραγκαστή Χριστίνα, Ιατρική κάλυψη : θα ανακοινωθεί ΥΠΟΧΡΕΩΣΕΙΣ ΑΘΛΗΤΩΝ αθλητική ταυτότητα, κάρτα αθλητή, ιατρική βεβαίωση, τήρηση κώδικα συμπεριφοράς και κανονισμού του αθλήματος, διαιτησία αν ζητηθεί.\nΜέχρι την 8αδα θα διεξαχθούν με σύστημα mini sets των 4 games (σε περίπτωση ισοπαλίας 1-1 sets θα παιχτεί 3ο mini set των 4 games). Επιτόπου Αναπληρωματικοί (alternate on site) για όλες τις κατηγορίες πρέπει να βρίσκονται και να δηλώσουν στην Γραμματεία των αγώνων μισή ώρα πριν την έναρξη της κατηγορίας τους. Δικαίωμα alternate on site έχουν όλοι οι αθλητές που δεν έχουν δηλωθεί στο τουρνουά. Η διεξαγωγή των αγώνων θα γίνει σύμφωνα με τον αγωνιστικό κανονισμό της Ε.Φ.Ο.Α.


Ανοδικά έκλεισε η Wall Street - Ολοι οι δείκτες κατέγραψαν ισχυρά κέρδη\nΜε κέρδη έκλεισε την Πέμπτη η Wall Street – Μέτρησε η απόφαση της Fed να κρατήσει αμετάβλητα τα επιτόκια\nΜε κέρδη έκλεισε την Πέμπτη η Wall Street στον απόηχο της απόφασης της Fed να κρατήσει αμετάβλητα τα επιτόκια, δηλώνοντας παράλληλα και την πρόθεση της να μην αποσύρει άμεσα τα μέτρα νομισματικής τόνωσης.\nΟλοι οι δείκτες κατέγραψαν ισχυρά κέρδη για δεύτερη διαδοχική ημέρα, με τον Dow Jones να κερδίζει επιπλέον 506 μονάδες χθες και να γράφει συνολικά +844 μονάδες από χθες. Ο δείκτης έκλεισε την Πέμπτη με κέρδη 1,48%, στις 34.764,82 μονάδες, που αποτελεί την καλύτερη ημερήσια επίδοσή του από τις 20 Ιουλίου, σύμφωνα με τα στοιχεία της Dow Jones Market Data.\nΙσχυρά κέρδη κατέγραψε και ο ευρύτερος S&P 500, που ενισχύθηκε κατά 1,2% και έκλεισε στις 4,448,98 μονάδες, σημειώνοντας επίσης την καλύτερη ημερήσια επίδοσή του από τις 20 Ιουλίου και το καλύτερο διήμερο από τις 8 Μαρτίου.\nΚέρδη 1,04% σημείωσε και ο τεχνολογικός Nasdaq που ανακατέλαβε το επίπεδο των 15.000 μονάδων, τερματίζοντας στις 15.052,20 μονάδες. Η σημερινή ήταν η τρίτη διαδοχική ανοδική συνεδρίαση για τον δείκτη.\nΑπό τις 30 μετοχές του δείκτη των blue chips, μόλις τρεις έκλεισαν στο “κόκκινο” αλλά κι αυτές με μηδαμινές απώλειες: Coca-Cola (-0,17%), UnitedHealth (-0,16%) και Home Depot (-0,01%). Αντίθετα, τα μεγαλύτερα κέρδη “έγραψαν” οι Salesforce (+7,21%), American Express (3,50%) και JPMorgan (+3,38%).\nΗ οικονομική δραστηριότητα στις ΗΠΑ αναπτύχθηκε τον Σεπτέμβριο με τον βραδύτερο ρυθμό του τελευταίου έτους.\nΕιδικότερα, ο σύνθετος δείκτης PMI της IHS Markit υποχώρησε στις 54,5 μονάδες από 55,4 τον προηγούμενο μήνα. Οποιαδήποτε μέτρηση πάνω από τις 50 μονάδες καταδεικνύει επέκταση της οικονομικής δραστηριότητας.\nΣτην αγορά εμπορευμάτων, η τιμή του πετρελαίου WTI ενισχύθηκε 1,5% στα 73,30 δολάρια ανά βαρέλι ενώ η τιμή του χρυσού σημείωσε πτώση1,6% -σε χαμηλό έξι εβδομάδων- στα 1.749 δολ./oz.\nΣτην αγορά ομολόγων, η απόδοση του αμερικανικού 10ετούς ενισχύθηκε κατά εννέα μονάδες βάσης στο 1,40% και στην αγορά συναλλάγματος, το δολάριο κινήθηκε χαμηλότερα 0,5% έναντι του ευρώ στο 1,1750 δολ.\nΠροηγούμενο άρθροΤο τέλος εποχής της Μέρκελ τρέφει τις ευρωπαϊκές φιλοδοξίες του Μακρόν – Οι προκλήσεις και οι παγίδες για τον Γάλλο Πρόεδρο\nΕπόμενο άρθροΤράπεζα Πειραιώς: Ζεσταίνεται πάλι η αγορά στεγαστικής πίστης – Γιατί συμφέρει σήμερα ένα στεγαστικό δάνειο\nΑναταράξεις και απώλειες στη Wall Street την Πέμπτη\nΜε τον ούριο άνεμο της Εθνικής το Χρηματιστήριο έκλεισε με άνοδο την Πέμπτη\nΣτα όρια των 915 μονάδων έκλεισε το Χρηματιστήριο Αθηνών την Τρίτη\nΣτις 915 μονάδες το Χρηματιστήριο που χτυπήθηκε από το διεθνές τσουνάμι των αγορών\nΜίνι κραχ στην αγορά κρυπτονομισμάτων. To Bitcoin υποχώρησε κατά 15% και το Ethereum 20%\nΕβδομάδα πιέσεων στις διεθνείς αγορές μετοχών. Οι επενδυτές στρέφονται σε ασφαλέστερα επενδυτικά καταφύγια


Άλλο Σαμαράς και άλλο Στουρνάρας - Newpost.gr\nτου Newsroom Δημοσίευση 14 Οκτωβρίου 2013, 11:51 / Ανανεώθηκε 14 Οκτωβρίου 2013, 11:55 Άλλο Σαμαράς και άλλο Στουρνάρας\n@Διάβασα στο antinews και συμφωνώ. Παραθέτω λοιπόν το σχόλιο της έγκριτης ιστοσελίδας:\nΣημίτης: «Ο Σαμαράς και ο Στουρνάρας κάνουν καλή δουλειά…».\nΆρα διαβάζοντας κάτω από τις γραμμές.\nΔηλαδή ο Στουρνάρας κάνει καλή δουλειά…\nΔηλαδή εγώ που είχα τον Γιάννη στην «αυλή» μου έκανα καλή δουλειά…\nΔηλαδή ΖΗΤΩ ΕΓΩ!!!\n@ Προσωπικά εκτιμώ ότι ουδεμία σχέση (πολιτική) έχει ο Στουρνάρας με τον κ. Σαμαρά. Γιατί ο Πρωθυπουργός είναι αρχηγός της Νέας Δημοκρατίας και ο υπουργός Οικονομικών είναι παλαιό και πιστό στέλεχος του «Σημιτικού» ΠΑΣΟΚ! @ Το χειρότερο είναι ότι ο κ. Στουρνάρας δήλωσε ότι το καλύτερο κείμενο που έχουμε σήμερα με βάσει το οποίο φυσικά θα ασκηθεί η πολιτική στην χώρα μας είναι το μνημόνιο. Και το λέει μάλιστα την ίδια ώρα που ο Πρωθυπουργός σημειώνει με σημασία ότι το 2014 θα επιχειρήσουμε να βγούμε στις αγορές.\n@ Δεν είναι μόνον αυτό. Ο κ. Στουρνάρας μας λέει ότι θα αποφασίσει για την πολιτική του σταδιοδρομία τον προσεχή Ιούνιο, αν δεν κάνω λάθος. Για να καταλάβω και γω. Τώρα τι κάνει δηλαδή δεν ασκεί πολιτική; Τι είναι αυτό που βλέπουμε; Το Υπουργό να παίζει τα… μήλα;\n@ Αυτό που καταλαβαίνω είναι ότι ο άνθρωπος ούτε έχει αλλά ούτε πρόκειται να έχει σχέση με την Νέα Δημοκρατία της οποίας πρόεδρος είναι ο Αντώνης Σαμαράς. Αυτό που εκτιμώ είναι ότι θα επιχειρήσει να αναστήσει το μόρφωμα Παπαδήμου στο οποίο πολύ θα ήθελε να αναλάβει ηγετικό ρόλο. TAGS


Zenji Hotel (Στόουν Τάουν, Τανζανία) - Κριτικές και σύγκριση τιμών - TripAdvisor\nZenji Hotel, Στόουν Τάουν - Κριτικές\nΝο 3 από 39 B&B για: Στόουν Τάουν\nMalawi Road, Στόουν Τάουν, Zanzibar City Τανζανία Δείτε στον χάρτη\nZenji Hotel: Προσφορές\nΥπάρχουν νεότερες κριτικές για το Zenji Hotel\nΜεγάλο, άνετο και φιλικό ξενοδοχείο\nΑπό τη στιγμή που μπήκα στο προσωπικό δεν θα μπορούσε να είναι φιλικότερο & πιο εξυπηρετικό. Έφτασα νωρίς, και το δωμάτιό μου ήταν ήδη έτοιμη, και καλύτερο από ό,τι περίμενα για έναν προϋπολογισμό - μέσα hotel. Ολοκληρώστε με ένα μεγάλο μπαλκόνι, όπου μπορείτε να παρακολουθήσετε...το θόρυβο και την κίνηση έξω. Μου άρεσε πάρα πολύ το κρεβάτι μου και ήταν περιγελούνται για να αναφέρεται σ' αυτό ως πριγκίπισσα κρεβάτι! Υπέροχο πρωινό στη βεράντα του τελευταίου ορόφου, και είχε ένα καλό σνακ & παγωμένο καφέ στο εστιατόριο στον κάτω όροφο. Ο Chris, που υποθέτω ότι ήταν ο κύριος υπεύθυνος σέρβις, ήταν απλά υπέροχη & με βοήθησε να κάνουν κράτηση για ένα μασάζ. Τέλειο επίπεδο φιλικότητα & φροντίδα, χωρίς να νιώθετε ένιωθα ενοχλημένος. Τοποθεσία κοντά στην κυκλική διασταύρωση & coast road/walkpath σήμαινε ότι ήταν πολύ εύκολο να πας στην κύρια περιοχή & Gardens Forodhani το βράδυ, η οποία ως ενιαία γυναίκα ταξιδιώτη ήταν υπέροχο/ένιωσα πολύ ασφαλής. Το Sana των Asante!Περισσότερα\nΑγαπημένο ξενοδοχείο στη Ζανζιβάρη\nΤο προσωπικό στο Zenji ήταν πολύ φιλικό, πάντα με το χαμόγελο. Το ξενοδοχείο ήταν πολύ καθαρό. Το δωρεάν πρωινό ήταν εκπληκτικό - οπωσδήποτε να δοκιμάσετε φρεσκοστιμένο χυμό ιβίσκους και σπιτικές μαρμελάδες ανανά. Συνιστώ ανεπιφύλακτα κράτηση μια περιήγηση στην πόλη μέσω του ξενοδοχείου, αλλά κατόπιν αιτήματος...όπως Daud ξεναγό. Ήταν τόσο ευγενικό, πολύ πεπειραμένοι, και πήγαμε πάνω και πέρα από αυτήν. Θα μπορούσατε να πείτε ότι είναι ενθουσιώδεις για το τι κάνει. Το wifi λειτούργησε καλά, μεγάλη κλιματιστικά στα δωμάτια, και πραγματικά το απολαύσαμε το μπαλκόνι με θέα την πόλη street. Σίγουρα θα έμενα εκεί ξανά!Περισσότερα\nΦανταστική εξυπηρέτηση και ανέσεις\nΤο λατρέψαμε στο Zenji. Είμαστε 3 Αυστραλιανή γυναικών οι οποίοι είχαν μια εβδομάδα στη Ζανζιβάρη μετά από την Κένυα. Zenji είναι πολύ καθαρό, έχει ωραίο ντους, ζεστό νερό είναι πάντα λειτουργούν όπως οι τουαλέτες. Τα πράγματα δεν βρίσκουν πάντοτε στην Κένυα. Μας αρρώστησε ενώ εδώ...και πέρασε κάποιο καιρό σε ένα νοσοκομείο Ζανζιβάρης, Zenji ήταν φανταστικά. Πολύ χρήσιμη και εποικοδομητική. Κάθε μέλος του προσωπικού θα σας ζητήσω σχετικά με την εισηγήτρια και τον έλεγχο. Το φαγητό είναι νόστιμο και μέσα σε χαμηλές τιμές. Τα ποτά είναι παγωμένο και αντικείμενα στο κατάστημα είναι καλές τιμές. Είχαμε πλυντήριο ρούχων καθαριστεί για μια πολύ καλή τιμή. Ο Chris είναι απλά καταπληκτικό και ξεπερνάει τον εαυτό του για να σας βοηθήσει με οτιδήποτε χρειαστείτε. Συνολικά θα συνιστούσα Zenji. Μείναμε στο 1001 νύχτες, το δωμάτιο και το λάτρεψα. Πολύ καθαρό, οικονομικό κατάλυμα.Περισσότερα\nΠολύ ωραίο μικρό ξενοδοχείο στον προϋπολογισμό την κατηγορία δωματίων διατίθενται. Μόνο μια μικρή απόσταση από το στις τουριστικές περιοχές της Λίθινης Πόλης. Κλιματισμός σε κάθε δωμάτιο. Ένα μηχάνημα στην άλλη πλευρά του δρόμου. Ωραίο απλό πρωινό στη βεράντα του τελευταίου ορόφου.\nΤο δωμάτιο ήταν υπέροχο αλλά εκδρομές είναι ένα σκέτο κλέψιμο\nΚατά τη Yolanda κράτηση ήταν υπέροχο και το δωμάτιο και το μπάνιο ήταν πολύ ωραία. Τα δωμάτια χωρίς μπάνιο είναι ακόμα καλύτερη τιμή. Είχαμε κλιματισμός στο δωμάτιο μας και θέα στον πολυσύχναστο δρόμο από ένα μικρό μπαλκόνι. Λογικές και καλά - εκτελούνται υπηρεσία πλυντηρίου ήταν...επίσης ένα πλεονέκτημα. Το Hotel Zenji σχεδόν αξίζει 5 αστέρια - αλλά δεν χάνετε πόντους στο υπερτιμημένο εκδρομές. Τουριστικά πρακτορεία θα πράξουν το ίδιο εκδρομές για πολύ λιγότερο και Zenji δεν προσθέτει αξία - τα προγράμματα οδήγησης/οδηγούς μίλησε περιορισμένα Αγγλικά (η οποία είναι ωραίο, αλλά μπορείτε να πληρώσετε λιγότερο από το ήμισυ της τιμής για τις ίδιες ημερήσιες εκδρομές αλλού) . Ωστόσο, δεν είχαν κανονίσει ένα προσαρμοσμένο μεταφοράς για εμάς ότι, ενώ τα υπερτιμημένα, μας βρήκε εκεί που θέλαμε να πάμε.Περισσότερα\n011 255 776 705 592Κλήση\n40 $ - 475 $ (Βάσει των μέσων τιμών για ένα Στάνταρ δωμάτιο)\nΛάβετε γρήγορες απαντήσεις από το προσωπικό του Zenji Hotel και από προηγούμενους πελάτες.